Darah Beku Pada Kuku Biru Bukan Akibat Tersepit Objek Berat Sahaja, Ada 7 Punca!

Untuk pengetahuan anda semua, punca kuku biru atau
hitam pada kaki dan tangan itu
 mungkin akibat pengumpulan darah beku atau nama kondisi saintifiknya
Hematoma Subungual
.

Sebenarnya, darah beku yang terkumpul dan terperangkap di bawah kuku anda itu boleh terjadi angkara banyak perkara serta terkait dengan pelbagai kondisi yang lain juga.

Persoalannya, apa punca dan bagaimana untuk rawat kuku hitam ini? Jom teruskan membaca!

Mengenai
Hematoma Subungual
…

Mungkin tidak ramai yang tahu istilah ini kerana sudah biasa dengan panggilan lain seperti
‘kuku hitam’ atau ‘darah beku
‘. Sebenarnya, ini semua adalah satu kondisi yang sama.

Masalah ini mungkin akan terjadi apabila sel darah yang wujud di bawah kuku kaki atau tangan anda itu telah terkumpul dan terperangkap akibat kerosakan pada salur darah.

Pada awalnya, darah itu mungkin hanya akan memunculkan satu atau lebih titik pada kuku namun ia turut boleh disebarkan jika kuku anda itu dibiarkan dengan begitu sahaja.

Antara situasi yang mungkin boleh kita semua kaitkan adalah di mana
 kuku anda terpukul atau terhimpit dengan objek yang berat
 jisim seperti mangga kunci dan sebagainya.

Dalam pada itu juga, sebenarnya ada beberapa punca kuku biru yang lain, seperti di bawah ini.

Apa dia punca kuku biru?

Normalnya, kuku pada kaki dan tangan individu yang sihat adalah berwarna jernih serta bertekstur halus namun ia boleh jadi hitam lagi tebal angkara punca-punca seperti berikut:

#1. Trauma

Trauma atau kecederaan pada kuku kaki atau tangan
 anda itu mungkin boleh berlaku akibat impak dari objek jisim berat, kasut yang ketat, sukan yang lasak dan lain-lain lagi.

Ia seterusnya mungkin akan mengakibatkan salur darah di dalam perimeter kuku anda itu pecah lantas menghitamkan luar permukaan kuku jika tiada tindakan atau rawatan.

Bukan sahaja akan menghitamkan kuku, trauma juga sudah pasti akan menyebabkan kaki atau tangan anda itu rasa sakit dan bengkak sekali gus menyulitkan aktiviti seharian.

#2. Melanoma

Melanoma Subungual
adalah sejenis kanser kulit yang juga boleh jadi punca kuku biru dan biasa akan bermula dengan gejala seperti perubahan pada warna dan tekstur kuku.

Ia terjadi akibat pendedahan terhadap cahaya matahari yang berlebihan lagi berterusan. Dalam beberapa kes lain juga, trauma yang berulang turut boleh jadi punca kondisi ini.

Berita baiknya,
kanser kulit pada kuku ini boleh dirawat dengan cepat
 jika anda segera mengambil tindakan dan rawatan. Disebabkan itu, sentiasa periksa kuku anda setiap hari.

#3. Kuku biru sebab jangkitan

Jangkitan pada kuku juga boleh jadi punca perubahan pada warna serta tekstur kuku dan jenis
jangkitan yang paling kerap menyerang adalah infeksi kulat
, O
nychomycosis
.

Kondisi yang lebih kerap berlaku pada kuku kaki berbanding kuku tangan ini diakibatkan oleh persekitaran kulit yang lembap dan hangat, sesuai untuk kulat ini berhabitat.

Disebabkan itu juga, kita semua wajar mengganti dan mencuci stoking dengan kerap agar ia sentiasa berada dalam keadaan yang kering, bersih serta suci daripada pertumbuhan kulat-kulat.

#4. Kondisi yang lain

Selain kondisi-kondisi yang kami telah nyatakan di atas tadi, ada juga kondisi lain yang boleh jadi punca kuku hitam. Berikut adalah masalah yang anda perlu beri lebih perhatian:

Diabetes

Anemia

Penyakit jantung

Penyakit ginjal

Dengan berjumpa doktor segera, anda akan dapat tahu punca dan cara untuk rawat kuku hitam!

Bagaimana untuk rawat kuku biru atau hitam?

Doktor mungkin akan menyarankan anda untuk menjalani rawatan berdasarkan tahap keterukan kuku hitam pada kaki dan tangan anda itu. Ia terbahagi kepada 2 kategori:

Rawat kuku hitam yang ringan

Anda mungkin boleh merawatnya hanya dengan merehatkan anggota itu, menuamkan kuku dengan air batu atau air hangat serta membiarkan ia untuk pulih secara sendiri.

Dalam usaha untuk
 mengurangkan rasa sakit, bengkak atau gatal
 (jika ada), anda juga boleh mendapatkan ubat tahan sakit daripada kaunter farmasi dengan preskripsi doktor.

Rawat kuku hitam yang teruk

Jika ia sudah terlalu serius atau kronik, cara di atas mungkin tidak lagi dapat membantu jadi anda perlu menjalani prosedur untuk diagnosis masalah itu terlebih dahulu.

Kemudian, doktor mungkin akan
 terpaksa mencabut dan menjahit semula kuku anda
 yang terjejas bagi meneutralkan semula sistem pengaliran darah di bawah kuku terbabit.


AWAS! Ubah Tabiat Makan Laju, Bukan Saja Buat Anda Jadi GEMUK, Tapi Ada Banyak Risiko Lain!

Tahukah anda, salah satu sebab anda jadi gemuk adalah kerana tabiat makan dengan laju. Punca gemuk ini seringkali diabaikan oleh ramai pihak, sekali gus menyebabkan ia kelihatan seperti bukan satu perkara yang perlu dirisaukan.

Otak perlukan masa terima isyarat anda kenyang, sebab itu boleh jadi punca gemuk

Kita mungkin sering makan dengan laju dan berasa lapar lagi selepas itu. Lalu kita membuat keputusan untuk makan lagi sehinggalah perut berasa seperti hendak meletup atau berasa ingin muntah.

Namun, tahukah anda, otak memerlukan masa untuk memproses isyarat tubuh bahawa anda sebenarnya telah kenyang.
 Otak anda mungkin memerlukan masa sehingga 20 minit untuk menyedari yang perut anda sudahpun penuh.

Apabila anda makan dengan terlalu laju, anda lebih cenderung untuk makan lebih banyak makanan daripada keperluan sebenar tubuh badan.

Lama kelamaan,
pengambilan kalori yang berlebihan daripada sumber makanan
 boleh menyebabkan anda jadi gemuk dan alami pertambahan berat badan yang agak signifikan.

Satu kajian yang dijalankan dalam kalangan kanak-kanak menunjukkan bahawa 60% daripada mereka yang makan dengan laju turut makan dengan banyak.

Individu yang makan dengan laju ini juga cenderung untuk mempunyai berat badan berlebihan sebanyak 3 kali ganda.

Berisiko untuk alami obesiti di kemudian hari

Obesiti merupakan salah satu daripada masalah kesihatan yang paling besar di seluruh dunia
. Ini kerana masalah obesiti bukan disebabkan oleh satu faktor semata-mata seperti pemakanan yang tidak seimbang.

Ia juga boleh disebabkan oleh beberapa faktor lain seperti kehidupan yang tidak aktif dan makan dengan laju.

Siapa sangka, makan dengan laju juga boleh jadi punca gemuk.
Menurut kajian, makan secara gelojoh ini boleh menjadi faktor risiko untuk seseorang itu menjadi obes.

Analisis terhadap 23 kajian yang lain menunjukkan, orang yang makan dengan gelojoh mempunyai dua kali ganda kecenderungan untuk menjadi obes berbanding orang yang makan dengan kelajuan biasa.

Bukan hanya jadi punca gemuk, tetapi sebabkan masalah lain juga

Selain daripada jadi gemuk, makan dengan laju juga boleh menyebabkan beberapa masalah kesihatan yang lain. Ini termasuklah:

Kerintangan insulin
: Makan dengan cepat telah dikaitkan dengan risiko yang tinggi untuk alami kerintangan insulin

Diabetes jenis 2: Makan dengan laju juga dikaitkan dengan risiko yang lebih tinggi untuk mendapat diabetes jenis 2. Golongan ini mempunyai risiko sebanyak 2.5 kali ganda berbanding mereka yang makan dengan perlahan

Sindrom metabolik: Makan secara laju juga boleh meningkatkan risiko anda untuk mengalami sindrom metabolik, iaitu satu kumpulan faktor risiko yang meningkatkan potensi anda untuk mendapat diabetes dan juga penyakit jantung

Masalah penghadaman:
 Apabila anda makan dengan terlalu cepat, masalah berkaitan pencernaan pasti akan timbul. Ini kerana mereka yang makan dengan cepat cenderung untuk menggigit makanan dengan saiz yang besar sehingga menyebabkan gangguan pada penghadaman

Adakah saya perlu makan dengan perlahan selepas ini?

Semestinya.
 Ada satu kajian yang melibatkan dua kumpulan individu, satu kumpulan adalah mereka yang mempunyai berat badan yang normal, sementara kumpulan kedua adalah mereka yang mempunyai berat badan yang berlebihan.

Kedua-dua kumpulan mengambil beberapa kalori ketika waktu makan secara perlahan-lahan. Kumpulan-kumpulan ini turut melaporkan bahawa mereka berasa kenyang dalam tempoh yang lama setelah makan secara perlahan-lahan.

Mereka juga kurang berasa lapar 60 minit selepas waktu makan perlahan berbanding selepas waktu makan laju. Ini menunjukkan bahawa makan dengan perlahan berpotensi membuatkan anda kehilangan berat badan dari semasa ke semasa.

Perlu diketahui bahawa nafsu makan dan pengambilan kalori dikawal oleh hormon anda. Selepas anda makan, usus anda akan menekan sejenis hormon yang disebut sebagai ghrelin.

Hormon inilah yang bertanggungjawab mengawal rasa lapar. Hormon ini kemudiannya akan melepaskan hormon kenyang.

Hormon ini akan memberitahu otak anda bahawa anda sudah pun makan, mengurangkan selera makan, membuatkan anda berasa kenyang lalu membantu anda untuk berhenti makan dengan serta-merta.

Kesemua proses ini boleh memakan masa sekitar 20 minit. Oleh sebab itu, apabila anda makan dengan perlahan, anda sebenarnya telah memberikan masa yang cukup untuk otak anda memproses isyarat bahawa anda sudah kenyang.

Cara untuk makan secara perlahan dan tidak jadi punca gemuk

Jika anda tidak mahu jadi gemuk, ini teknik yang perlu anda lakukan untuk memperlahankan kadar waktu makan anda.

Jangan makan depan televisyen atau ketika menonton sesuatu

Letakkan sudu atau garpu setelah setiap kali anda menyuapkan makanan ke dalam mulut

Jangan biarkan diri anda menjadi terlalu lapar

Kerap minum air untuk kurangkan rasa lapar dan dahaga

Banyakkan kunyahan ketika memasukkan makanan ke dalam mulut sebelum menelannya

Makan makanan yang kaya dengan kandungan serat

Gigit makanan dengan gigitan yang kecil

Berpada-pada ketika makan dan kawal saiz pemakanan anda


Plasenta accreta

Definisi

Apa itu plasenta accreta?

Plasenta accreta merupakan keadaan ketika hamil yang berlaku apabila salur darah dan komponen lain plasenta tumbuh terlalu dalam pada dinding rahim.

Kebiasaannya, plasenta akan terpisah daripada dinding rahim selepas bersalin. Tetapi dengan plasenta accreta, sebahagian atau semua bahagian plasenta kekal melekat pada dinding rahim. Ini akan menyebabkan kehilangan darah yang teruk selepas bersalin.

Ia juga berkemungkinan kepada plasenta untuk tumbuh ke dalam otot rahim (plasenta increta) atau menembusi dinding rahim (plasenta pecreta).

Plasenta accreta dianggap sebagai komplikasi kehamilan berisiko tinggi. Jika plasenta accreta disyaki ketika mengandung, anda mungkin memerlukan pembedahan C-section yang awal diikuti dengan pembedahan membuang rahim (hysterectomy).

Apakah kebarangkalian plasenta accreta?

Dianggarkan 1 dalam 2,500 kehamilan akan terjadi kes plasenta accreta, increta atau percreta. Plasenta accreta adalah jenis yang paling lazim terjadi melibatkan sebanyak 75% daripada semua kes. Sila berbincang dengan doktor anda untuk maklumat lanjut.

Simptom

Apakah simptom-simptom plasenta accreta?

Plasenta accreta selalunya tidak mempunyai tanda-tanda atau simptom ketika mengandung – meskipun begitu pendarahan faraj mungkin berlaku ketika trimester ketiga. Biasanya, plasenta accreta dikesan ketika pemeriksaan ultrasonografi.

Mungkin terdapat simptom yang tidak dinyatakan di atas. Jika anda mempunya persoalan tentang sebarang simptom, sila berhubung doktor anda.

Bilakah saya harus berjumpa doktor saya?

Anda harus menghubungi doktor anda jika anda mempunyai pendarahan faraj ketika trimester ketiga.

Punca

Apakah yang menyebabkan plasenta accreta?

Plasenta accreta seringkali dikaitkan dengan keadaan yang tidak normal pada lapisan luar rahim, terutamanya disebabkan oleh parut selepas pembedahan C-section atau pembedahan rahim yang lain. Ini mungkin akan membiarkan plasenta tumbuh terlalu dalam pada dinding rahim. Kadang-kadang, plasenta accreta berlaku tanpa mempunyai sejarah pembedahan rahim.

Faktor risiko

Apakah yang meningkatkan risiko saya terhadap plasenta accreta?

Terdapat banyak faktor risiko terhadap plasenta accreta, seperti:

Pembedahan rahim pada masa lepas. Jika anda telah menjalani pembedahan C-section atau pembedahan rahim yang lain, anda berisiko untuk mempunyai plasenta accreta. Risiko plasenta accreta meningkat apabila jumlah pembedahan rahim meningkat

Kedudukan plasenta. Jika plasenta anda menutupi cerviks anda (plasenta previa) secara separa atau penuh atau berada di bahagian bawah rahim, anda adalah berisiko untuk mempunyai plasenta accreta

Umur ibu. Plasenta accreta lazim terjadi kepada wanita berumur lebih daripada 35 tahun

Jumlah bersalin. Risiko plasenta accreta meningkat setiap kali anda bersalin

Keadaan rahim. Risiko plasenta accreta adalah tinggi jika anda mempunyai parut atau keadaan yang tidak normal pada tisu yang meliputi lapisan luar rahim (endometrium). Ketumbuhan yang tidak kanser membonjol ke dalam ruang rahim (submucosal uterine firbrois) juga meningkatkan risiko

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah plasenta accreta didiagnosis?

Jika anda mempunyai faktor risiko terhadap plasenta accreta ketika mengandung – seperti plasenta menutupi cerviks (plasenta previa) secara separa atau penuh atau pembedahan rahim sebelum ini – pihak penjagaan kesihatan anda akan memeriksa kawasan penempelan plasenta bayi anda degnan berhati-hati.

Di antara teknik-teknik yang membantu mendiagnosis plasenta accreta termasuklah:

Ujian pengimejan. Dengan menggunakan ultrasonografi atau pengimejan magnetik resonan (MRI), doktor anda boleh menilai bagaimanakah plasenta menempel di dinding rahim

Ujian darah. Doktor anda mungkin akan menguji sampel darah anda bagi sebab-sebab peningkatan jumlah alpha-fetoprotein – protein yang dihasilkan oleh bayi dan boleh dikesan di dalam darah ibu. Peningkatan ini boleh dikaitkan dengan plasenta accreta

Bagaimanakah plasenta accreta dirawat?

Plasenta accreta tidak boleh dicegah dan terdapat beberapa langkah rawatan yang boleh dilakukan sekiranya plasenta accreta didiagnosis. Jika anda telah didiagnosis dengan plasenta accreta oleh doktor anda, anda akan dipantau dengan plan untuk proses bersalin dirancang dan menggunakan pembedahan untuk menyelamatkan rahim anda.

Ia adalah penting untuk berbincang berkenaan pembedahan ini dengan doktor anda jika anda mahu mempunyai anak selepas ini.

Malangnya, plasenta accreta mungkin terlalu serius dan hysterectomy mungkin diperlukan. Maka, ia amat penting untuk berbincang tentang pilihan pembedahan dengan doktor anda.

Perubahan gaya hidup dan rawatan sampingan

Apakah perubahan gaya hidup dan rawatan sampingan yang boleh membantu saya menangani plasenta accreta?

Berikut merupakan perubahan gaya hidup dan rawatan sampingan yang boleh membantu menangani plasenta accreta:

Mengesan plasenta accreta. Mencari maklumat berkenaan keadaan anda mungkin membantu anda berasa kurang gelisah. Berbincanglah dengan doktor anda, lakukan kaji selidik dan berhubung dengan wanita yang pernah mengalami plasenta accreta

Membuat persediaan untuk pembedahan C-section. Jika anda berasa kecewa seandainya anda tidak dapat bersalin secara normal, anda harus mengingati bahawa kesihatan bayi anda dan diri anda adalah lebih penting daripada cara anda bersalin

Membuat persediaan untuk hysterectomy. Selepas hysterectomy, anda tidak lagi mempunyai haid atau boleh mengandung. Ini mungkin mengakibatkan perasaan kehilangan. Sila bertanya doktor anda tentang apa yang perlu dilakukan semasa proses pemulihan. Jika anda memerlukan bantuan untuk menangani perasaan sedih atau murung, berhubunglah dengan doktor anda

Ambil berat tentang diri anda. Luangkan masa untuk aktiviti yang membantu anda menenangkan diri, seperti membaca atau mendengar musik. Teknik menenangkan diri, termasuklah meditasi, pernafasan dalaman atau teknik membanyangkan imej yang dibantu, boleh mengurangkan stress dan menghasilkan ketenangan

Jika anda mempunyai sebarang persoalan, sila berhubung doktor anda untuk memahami penyelesaian terbaik bagi anda.

Hello Health Group tidak menyediakan nasihat perubatan, diagnosis atau rawatan.


Anak Sakit Sampai Tak Mahu Menyusu Atau Makan? Aduh, Risau! Ini 5 Cara Anda Boleh Atasinya

Meskipun anda dan pasangan merupakan ibu bapa yang sangat cermat, akan ada juga masa di mana situasi tidak dapat dikawal dan akhirnya si kecil anda jatuh sakit. Walau bagaimanapun, anda tidak perlu khuatir sekiranya bayi anda dijangkiti penyakit-penyakit biasa yang akan sembuh seiring dengan peredaran masa. Apa yang anda perlu lakukan adalah menjaga bayi anda dan ubah sedikit diet seharian mereka. Berikut merupakan beberapa perkara yang ibu bapa perlu tahu untuk menjaga pemakanan bayi yang sakit:

Bagaimanakah anda perlu menyusukan bayi anda yang sakit?

Penyusuan badan merupakan cara utama untuk membekalkan bayi anda yang masih lemah dengan antibodi dan nutrien penting. ini sangat diperlukan untuk anak anda menguatkan sistem imun dan melawan bakteria.

Oleh itu, teruskan memberi bayi anda susu badan. Anda juga boleh memberikan mereka susu formula tetapi bukan pada kekerapan dan jangka masa yang lama.

Ini kerana bayi yang sedang sakit cenderung untuk muntah setiap kali selepas sesi penyusuan.

Perlukah anda terus menyuapkan makanan pejal kepada mereka?

Anda boleh terus menyuapkan makanan pejal kepada bayi anda selagi makanan tersebut mudah untuk dihadam, mengandungi nutrien yang tinggi dan bayi anda masih mahu untuk memakannya.

Apakah yang perlu dilakukan sekiranya mereka tidak mahu makan makanan pejal?

Jangan memaksa mereka untuk makan sebaliknya tukarkan diet bayi anda daripada makanan pejal kepada minuman sekiranya mereka tidak berselera untuk makan.

Ini mungkin menunjukkan badan mereka terlalu letih untuk menerima sebarang jenis makanan.

Ketika ini, anda perlu memberikan makanan cair atau minuman yang tinggi nutrisi dan pastikan mereka kekal berhidrasi.

Elakkan memberi bayi anda soda atau jus buah-buahan kerana kandungan gulanya yang tinggi boleh menyebabkan mereka mengalami cirit-birit.

Perlukah anda berikan larutan “oral rehydration salt” kepada mereka?

Secara amnya, bayi yang sedang mengalami sakit biasa tidak memerlukan sebarang larutan tambahan.

Oleh itu, ibu bapa hanya perlu memberikan anak anda larutan ini sekiranya bayi anda tidak lagi mampu untuk menelan makanan atau mula menunjukkan kesan muntah-muntah.

 Ini akan membantu mereka mendapatkan klorida, potasium, karbohidrat dan elektrolit.

Apa yang perlu diberikan kepada bayi anda yang sedang sakit?

Pakar perubatan menyarankan ibu bapa untuk mengubahsuai sedikit sajian bayi anda bergantung kepada jenis penyakit mereka:

Batuk dan demam selsema: tingkatkan pengambilan vitamin C mereka dengan menambahkan bawang merah, bawang putih dan pelbagai makanan kaya vitamin C yang lain.

 Jika bayi anda berusia 1 tahun ke atas, anda juga boleh berikan mereka air suam bercampur madu.

Produk tenusu tidak disarankan kerana ia akan mengakibatkan senak perut dan meningkatkan penghasilan mukus.

Sakit perut: tingkatkan pengambilan cecair dan berikan makanan yang mudah untuk dihadam. Doktor juga mungkin mencadangkan kanak-kanak yang yang mengalami sakit perut untuk mengikut diet BRAT (banana-rice-apple-toast).

Proses penyembuhan

Selera bayi anda akan kembali setelah mereka sembuh. Walau bagaimanapun, anda tidak perlu tergopoh-gapah dan memaksa mereka untuk mengikut diet sajian yang anda mahukan selagi mereka masih belum bersedia.

Berhubunglah dengan doktor anda untuk memberikan vitamin atau suplemen bagi mempercepatkan proses penyembuhan bayi anda.

Hello Health Group
 tidak menyediakan nasihat perubatan, diagnosis, atau rawatan.


Benarkah Pengguguran Boleh Menyebabkan Kanser Payudara?

Baru-baru ini, terdapat beberapa kajian yang menunjukkan bahawa pengguguran boleh meningkatkan risiko barah atau kanser payudara. Penemuan daripada beberapa kajian pula menunjukkan tiada peningkatan risiko kanser payudara dalam kalangan wanita yang pernah menjalani pengguguran, sementara penemuan daripada kajian lain menunjukkan tinggi risiko. Memandangkan kanser payudara adalah kanser pembunuh kedua terbanyak dalam kalangan wanita, maklumat-maklumat ini menjadikan ramai wanita keliru. Walau bagaimanapun, ketepatan keputusan kajian ini masih belum dapat disahkan.

Mengapa pengguguran dianggap sebagai faktor risiko untuk kanser payudara?

Sepanjang kehidupan wanita, paras hormonnya akan beransur-ansur mengalami perubahan atas pelbagai sebab. Dan, apabila wanita hamil kali pertama, tubuhnya akan melalui banyak perubahan biologikal termasuklah bahagian payudara sebagai persediaan untuk menerima bayi. Ketika ini, tisu payudara yang belum matang dan mudah terjejas dengan kanser akan matang dan menjadi tisu tahan-kanser. Tahap hormon estrogen akan meningkat dan menjurus kepada pembesaran sel payudara untuk menghasilkan susu. Jika seseorang wanita itu melakukan pengguguran sebelum trimester ketiganya (pengguguran spontan dan induksi), ini akan menyebabkan perubahan mengejut kepada pembentukan normal sel dan menjadikannya lebih mudah terjejas kepada kanser. Perubahan hormon yang berlaku semasa kehamilan boleh mempengaruhi peluang seseorang wanita itu untuk mendapat kanser payudara pada masa akan datang. Lantaran itu, ramai saintis yang menjadikan asas teori ini untuk diletakkan dalam kajian mereka.

Adakah pengguguran boleh menyebabkan kanser payudara?

Kebanyakan kajian dijalankan kepada hanya sebilangan kecil wanita. Tambahan pula, sejarah keguguran dan pengguguran wanita adalah berdasarkan kepada laporan mereka sendiri, berbanding menggunakan laporan perubatan. Dan, paling penting adalah, data dikumpul hanya selepas kanser payudara didiagnosis, menjadikan keputusannya kurang meyakinkan. Sejak itu, pakar telah mereka lebih banyak kajian yang boleh dipercayai berasaskan teori tersebut. Kajian paling baru dijalankan ke atas sejumlah besar wanita, di mana data dihimpun sebelum kanser payudara dikesan, dan maklumat sejarah perubatan dikumpul daripada laporan perubatan, berbanding mengambilnya hanya dari laporan sendiri. Dengan itu, menjana penemuan yang lebih boleh dipercayai. Kajian lebih baru ini secara konsisten menunjukkan tiada hubungan antara pengguguran spontan dan induksi dengan risiko kanser payudara.

Pada 2003, bengkel Institut Kanser Nasional Amerika Syarikat (NCI) dengan penglibatan lebih daripada 100 pakar terkemuka di seluruh dunia yang mengkaji tentang kehamilan dan risiko kanser payudara telah menberikan penemuan yang melegakan. Melalui kajian manusia dan haiwan, pakar melihat kepada hubungan antara kehamilan dan risiko kanser payudara, termasuk kajian pengguguran spontan dan induksi. Penemuan dalam risiko kanser payudara termasuklah:

Pengguguran induksi tidak berkait kepada peningkatan dalam risiko kanser payudara.

Pengguguran spontan tidak berkait kepada peningkatan dalam risiko kanser payudara.

Kini, hubungan antara pengguguran dan kanser payudara tidak lagi menakutkan ramai wanita. Faktor yang diketahui dapat meningkatkan peluang seseorang wanita itu untuk mendapat kanser payudara termasuklah umur, sejarah keluarga yang pernah menghidap kanser payudara, datang haid pertama pada usia yang muda, menopaus pada lewat usia, kelahiran bayi cukup bulan pertama pada lewat usia, dan keadaan payudara tertentu.


Tanpa Sedar, Anda Sebenarnya Ibubapa Bersikap Autoritarian!

Setiap pasangan yang sudah berkahwin pastinya menginginkan kehadiran cahaya mata untuk melengkapi hidup mereka. Kebanyakan pasangan mungkin berasa mereka sudah saling mengenali pasangan masing-masing secara menyeluruh. Namun, apa yang mungkin mereka belum kenal adalah gaya asuhan mereka. Pasangan atau ibubapa yang gagal mengasuh anak dengan baik merupakan antara punca biasa yang menyebabkan berlakunya kegagalan sebuah rumahtangga. Disebabkan itu, anda dan pasangan perlu mencapai satu sepakat untuk mengatasi masalah ini.

Jenis-jenis Gaya Asuhan Ibubapa

i. Autoritarian

Ibu bapa yang bersikap autoritarian adalah sangat tegas dengan anak dan tidak akan membenarkan sebarang rundingan berlaku antara mereka dengan anak. Mereka tidak akan mendengar sebarang keluhan anak malah lebih cenderung mengawal anak mereka untuk mengikut arahan.

ii. Permisif

Ibubapa yang bersikap permisif adalah sangat santai dan jarang menetapkan apa-apa peraturan tegas terhadap anak mereka. Disebabkan ini, kanak-kanak yang mempunyai ibu bapa permisif dibenarkan untuk melakukan apa-apa sahaja tanpa merisaukan akibat daripada perlakuan mereka itu.

iii. Autoritatif

Ibu bapa yang bersikap autoritatif pula menggabungkan kedua-dua gaya asuhan. Mereka tidak cenderung untuk mengawal dan tidak juga cenderung membenarkan anak mereka melakukan apa-apa sesuka hati. Ibubapa yang bersikap autoritatif ini akan bersama-sama dengan anak untuk membuat peraturan yang menyenangkan kedua-dua belah pihak.

Ketahui Bahawa Tanpa Sedar Sebenarnya Anda Ibubapa Autoritarian!

Apabila gaya keibubapaan begitu tegas, ia dikenali sebagai autokrasi atau gaya asuhan autoritarian. Ibubapa autokrasi benar-benar mahukan anaknya menjadi berdisiplin dan mendapat banyak kejayaan. Walau bagaimanapun, dengan cara didikan yang ketat, tidak banyak fleksibiliti dalam gaya keibubapaan ini. Kanak-kanak dijangka untuk memenuhi permintaan ibubapa autokrasi mereka tanpa sebarang penjelasan. Manfaat daripada jenis keibubapaan ini tidak dapat dinafikan, tetapi kanak-kanak mungkin mengalami kesan buruk.

Tanda-tanda anda ibu bapa autoritarian

Adakah anda tertanya-tanya jika anda terlalu tegas dengan anak anda? Adakah anda bimbang jangkaan anda mungkin terlalu tinggi? Adakah anda mempersoalkan sama ada akibat yang anda berikan kepada anak anda agak terlalu keras? Berikut tanda-tanda anda ibubapa bersifat autoritarian.

Anda mempunyai dasar zero teleransi

Walaupun penting untuk mempunyai peraturan yang jelas, sama pentingnya untuk menyedari bahawa selalu terdapat pengecualian terhadap peraturan. Daripada mengambil sikap autoritarian pada segala sesuatu, tunjukkan kesanggupan untuk menilai tingkah laku anak anda dalam konteks keadaan.

Anda mempunyai tahap kesabaran yang sedikit

Kebanyakan kanak-kanak suka jenaka yang tidak masuk akal dan permainan yang bodoh. Dan sementara jenaka itu boleh menjadi cepat, dan kelakuan bodoh dapat memperlambatkan anda, penting untuk menikmati saat ini dan bersenang-senang.

Anda berjuang untuk bertolerasi dengan orang yang kurang berdisiplin

Ibu bapa yang tegas sering mengalami kesukaran untuk menangguhkan segala-galanya daripada cara seorang guru menjalankan kelasnya hingga cara seseorang yang lebih berusia menangani masalah perilaku. Adalah baik untuk kanak-kanak terdedah kepada orang dewasa yang mempunyai peraturan yang berbeza dan pelbagai jenis disiplin.

Anda mempunyai senarai panjang peraturan

Peraturan adalah baik, tetapi terlalu banyak peraturan boleh membahayakan. Pastikan peraturan anda mudah dan hanya masukkan yang paling penting yang anda mahu anak anda ingat. Letakkan senarai peraturan isi rumah anda di tempat di mana anda boleh merujuknya seperti yang diperlukan.

Anda tidak benarkan untuk akibat semula jadi

Ibu bapa yang tegas sering berusaha keras untuk mengelakkan daripada membiarkan anak melakukan kesilapan. Tetapi, anda perlu tahu bahawa kanak-kanak sering dapat belajar daripada kesilapan mereka apabila menghadapi atau berdepan akibat semula jadi.

Anda banyak berleter

Membebel atau berleter menghalang kanak-kanak daripada mengambil tanggungjawab terhadap tingkah laku mereka sendiri. Sekiranya anda mendapati diri anda berleter anak anda tentang segala-galanya dari masa untuk melakukan kerja rumahnya, bila dia harus beraktiviti, dia tidak akan belajar melakukan perkara-perkara itu sendiri.

Anda membuat ancaman

Walaupun kebanyakan ibubapa berasa bersalah seketika semasa membuat ancaman, namun ibu bapa yang tegas membuat ancaman yang luar biasa secara teratur. Mereka sering mengatakan perkara-perkara seperti, “Bersihkan bilik anda sekarang atau saya membuang semua mainan anda di sampah!’ Elakkan membuat ancaman yang anda tidak bersedia dan pastikan akibatnya tentang disiplin, tidak menghukum anak anda.

Manfaat ibubapa autoritarian

Setiap kanak-kanak pasti tidak mahu ibu bapa mereka bersifat tegas. Walau bagaimanapun, mempunyai ibubapa tegas sebenarnya akan mendatangkan kelebihan apabila mereka dewasa kelak. Antaranya:

Pencapaian akademik

Kebanyakan kanak-kanak yang mempunyai ibu bapa yang tegas cenderung menjadi model kepada kanak-kanak lain kerana pencapaian akademik mereka yang sering cemerlang. Ini kemungkinan berlaku disebabkan oleh persekitaran kanak-kanak ini yang perlu mencapai piawaian ibu bapa mereka yang tinggi. Selain itu, mereka juga lebih cemerlang kerana disiplin diri tinggi yang sudah tertanam dalam diri seawal usia lagi. Bagi kanak-kanak ini, belajar bersungguh-sungguh adalah suatu kewajipan.

Pelbagai kajian juga telah membuktikan bahawa perkara ini adalah benar belaka dan kanak-kanak yang mempunyai ibu bapa yang tegas lebih cemerlang dalam akademik mereka.

Keyakinan diri

Ibu bapa yang tegas akan mengajar anak mereka untuk lebih bertanggungjawab terhadap setiap kelakuan mereka. Disebabkan itu, kanak-kanak yang sedang membesar akan mula memahami kerja keras akan membuahkan hasil yang setimpal, sesuai dengan piawaian ibubapa mereka. Pada masa yang sama, mereka juga mampu untuk belajar kebolehan untuk menilai situasi sebelum membuat keputusan. Ibu bapa yang tegas akan sentiasa mendorong anak mereka untuk menjadi versi diri mereka yang terbaik. Ini akan menjadi punca utama anak mereka tidak takut akan cabaran serta kuat pada mental.

Kawalan diri

Kanak-kanak akan belajar mengawal kelakuan sejak mereka kecil lagi jika mereka mempunyai ibubapa yang tegas yang selalu menetapkan peraturan. Ibu bapa yang tegas juga akan mengenakan hukuman kepada anak mereka yang melakukan kesalahan. Disebabkan itu, anak mereka mampu mengawal diri ketika berusia kanak-kanak lagi. Karakteristik ini akan menjadikan mereka lebih cepat matang.

Berdikari dan bertanggungjawab

Paling penting, kanak-kanak dengan ibu bapa yang tegas adalah lebih berdikari berbanding kanak-kanak lain. Ini disebabkan oleh mereka perlu bertanggungjawab dengan tindakan mereka sejak awal usia lagi. Ini juga menyebabkan mereka lebih mudah berkompromi apabila berlaku konflik dengan rakan-rakan mereka. Apabila kanak-kanak ini sudah cukup dewasa kelak, mereka akan cenderung untuk hidup berasingan daripada ibu bapa mereka lalu menyebabkan mereka lebih menghargai kehidupan sekali gus menjamin kejayaan mereka pada masa hadapan.

Kesan buruk ibu bapa autoritarian

Amat jelas sekali bahawa anak kepada ibu bapa autokrasi adalah patuh, memandangkan mereka terbiasa diberitahu apa yang perlu difikir dan dilakukan. Anak-anak ini juga belajar untuk menyembunyikan perasaan mereka dan meningkatkan sejenis detasmen untuk ketakutan hukuman. Kanak-kanak juga boleh tertekan kerana mereka perlu sentiasa berhati-hati dengan kata-kata dan perbuatan mereka, terutama apabila ibu bapa ada bersama mereka.

Meskipun sesetengah kanak-kanak boleh mengikuti permintaan ibu bapa mereka, namun sesetengah yang lain tidak patuh. Terdapat kecenderungan remaja akan menolak keibubapaan yang tegas seperti ini. Malah, terdapat kemungkinan lain seperti anak berbohong, menjadi licik atau berahsia disebabkan rasa takut atau tidak boleh mengutarakan pendapat mereka kepada ibu bapa. Sesetengah kanak-kanak lain boleh bertindak ganas atau bermusuh.

Sementara keibubapaan autoritarian ini boleh membuatkan kanak-kanak patuh, namun kesan buruknya juga boleh kelihatan pada jangka panjang. Menurut Positive-Parenting-Ally.com, ia adalah cenderung bahawa kanak-kanak yang memiliki ibu bapa yang tegas akan mengalami kurang keyakinan. Kanak-kanak ini akan membesar dengan rasa rendah diri dan pemikiran mereka menjadi tegar. Daripada pelbagai kritikan yang diterima ke atas mereka, mereka mungkin akan mengkritik kelakuan mereka sendiri ataupun orang lain. Mereka juga mungkin akan menjadi rapuh kepada tekanan daripada rakan sekeliling dan mudah dibuli. Selain itu, keintiman emosi juga adalah kemungkinan yang sukar untuk mereka dapati pada kehidupan mereka dan mudah terdedah kepada perhubungan kesat.

Ketahui Teknik Asuhan Ibubapa yang Mengejutkan Namun Berkesan

Sebenarnya, terdapat banyak teknik asuhan yang ramai ibu bapa belum tahu. Selain hukuman, tegahan dan peraturan, terdapat banyak lagi.

 Penggunaan perkataan “jangan”

Menurut pakar keibubapaan dan pengasas Gold Parent Coaching, Tammy Gold, anda tidak boleh mengatakan “jangan” kepada anak anda dalam beberapa kes. Ia hanya perlu digunakan untuk kes yang besar sahaja. Ini kerana pengulangan kata “jangan” ini akan membuatkan mereka tidak lagi mempercayai anda. Selain itu, ia juga adalah disebabkan mereka tidak faham tujuan sebenar anda mengatakan perkataan ini adalah untuk kebaikan mereka juga.

Gold menyarankan anda untuk menggunakan perkataan yang lebih bersifat penerangan agar anak anda lebih memahaminya, seperti “jangan menyentuh pisau, ia boleh melukakan kamu”. Mesej seperti ini adalah lebih mudah diterima oleh anak anda.

 Bercakap dengan anak anda seperti individu dewasa

Bercakap dengan anak anda seperti mereka adalah individu dewasa adalah teknik yang hebat untuk mengajar mereka bahasa. Gold menasihatkan bahawa cara atau apa yang anda ujarkan adalah tidak penting. Paling penting, adalah respon mereka. Selain itu, ia juga akan membantu perkembangan otak anak anda dan menambahkan kosa kata mereka. Walaupun bayi masih belum boleh bercakap, teknik ini akan menggalakkan mereka untuk bercakap dengan lebih awal.

 Gunakan lampin ketika kecemasan sahaja

Ramai ibu bapa yang berpengalaman mencadangkan untuk membiarkan sahaja anak mereka tanpa lampin. Teknik ini terbukti berkesan kerana bayi anda akan lebih bebas dengan rentak hidup semula jadi mereka sekali gus menggalakkan mereka untuk berkomunikasi dengan anda dan mengawalnya jika ingin membuang air.

Ya, ia mungkin agak sukar pada awalnya. Namun lama-kelamaan, penggunaan teknik ini sejak anak anda masih bayi akan membuat mereka lebih cepat matang.

 Menghalang kelakuan menggigit

Sesetengah kanak-kanak cenderung untuk menggigit individu lain semasa mereka membesar. Dalam beberapa kes, anak anda akan menggigit untuk menunjukkan kemarahan mereka. Ibu bapa perlu menegaskan bahawa ia adalah perbuatan yang salah atau anda boleh berikan alternatif seperti mainan lembut untuk mereka gigit tatkala sedang marah. Anda perlu sentiasa mengingatkan mereka bahawa menggigit individu lain akan menyakitkan mereka dan tabiat ini perlu segera dibuang.

 Mengawal tantrum

Kebiasaannya, apabila kanak-kanak sedang menunjukkan perasaan, ibu bapa juga akan terikut sama. Akan tetapi, menurut Gold, teknik ini adalah tidak bagus kerana ia akan membuat anak anda keliru kerana anda sendiri melakukan perbuatan yang anda tidak mahu mereka lakukan. Sebaiknya, anda boleh membawa anak anda ke tempat yang sunyi jika berada di dalam khalayak kemudian bercakap dengan mereka setenang yang mungkin bahawa mereka tidak boleh berkelakuan begitu. Ini akan membuat mereka faham dan mengawal kelakuan mereka.

Tip Menjadi Ibubapa Terbaik

Definisi ibu bapa yang terbaik itu juga adalah sesuatu yang subjektif. Secara umumnya, terdapat beberapa sifat dan ciri-ciri yang ditemui pada ibu bapa yang mengamalkan prinsip keibubapaan yang baik.

1. Contoh ikutan

Apa yang anda lakukan, sama ada anda sedar atau tidak, akan diperhatikan oleh anak anda. Anak anda adalah cerminan diri anda sendiri. Jika anda gemar untuk memaki hamun, cuba periksa anak anda, bagaimanakah tingkah lakunya bersama rakan dan adik beradiknya yang lain? Dan bagaimana pula jika anda gemar berterima kasih dan menjaga tutur kata kepada individu lain yang membantu anda? Percayalah anak anda pasti akan menurut jejak langkah anda. Berubahlah jika anda mahukan yang terbaik untuk anak anda. Jadilah individu yang baik untuk menjadi contoh kepada anak.

2. Sokongan, bukan paksaan

Setiap ibu bapa mahukan yang terbaik untuk anak-anaknya. Tetapi memaksa, mengugut atau menghukum anak atas kegagalan yang diperolehi tidak akan membantu. Sebaliknya ia hanya memburukkan keadaan. Anak anda mungkin membesar dengan jiwa yang memberontak. Setiap anak mempunyai kelebihan yang tersendiri, berikan sokongan kepada dalam apa juga yang diminatinya dan bantunya untuk mencari kelebihan diri seandainya dia masih meragui keupayaan dirinya. Ketahui apa yang anak anda perlukan dan mahukan, bukan apa yang anda inginkan dan mahukan.

3. Benarkan anak berdikari

Menyayangi anak tidak bermakna anda harus mengongkong segala perlakuannya. Ibu bapa yang baik pasti akan menyedari bahawa adalah penting untuk memberikan anak peluang untuk melakukan setiap perkara secara sendiri. Biarkan mereka berdikari, hadapi kesukaran dan merasa puas setelah berjaya melakukannya sendiri. Percayalah, jika sesuatu perkara itu sukar untuk dilakukan sendirian, mereka pasti akan meminta bantuan dari anda, tetapi sebolehnya berikan galakan untuk mereka mencuba terlebih dahulu, mereka pasti akan belajar sesuatu daripadanya.

4. Akui kesilapan diri

Pastinya anda sebagai ibu bapa akan mengajar anak untuk meminta maaf jika melakukan kesalahan, bukan? Maka, anda juga harus melakukan hal yang sama. Tiada manusia yang sempurna bukan? Dan atas sebab itu tiada ibu bapa yang sempurna. Akui kesilapan anda dan meminta maaf. Anak anda pasti akan belajar daripada apa yang anda lakukan dan akan bertanggungjawab atas segala tindakan mereka.

5. Disiplin

Ia tidak sama dengan menghukum. Ia bertujuan untuk menjadikan anak anda lebih bertanggungjawab dalam kehidupannya. Sebagai contoh, ajarkan kepadanya bagaimana untuk menghormati masa sendiri dan juga masa individu lain, bagaimana harus menepati janji, bagaimana menjadi individu yang boleh mengikuti peraturan dan undang-undang. Percayalah anak yang tidak dididik dengan disiplin lebih cenderung untuk menjadi individu yang bermasalah pada masa hadapan.

6. Melibatkan diri dalam hidup anak

Membiarkan anak berdikari tidak bermakna anda boleh melepas tangan. Sebaliknya, ambil tahu apa yang anak anda lakukan, ke mana dia pergi, dengan siapa dia berkawan dan sebagainya. Tetapi jangan mengawal. Berikan anak anda ruang untuk menikmati kehidupannya dalam cara yang masih terkawal dan selagi ia tidak melampaui batasan norma kehidupan.

7. Hormati dan sayangi

Hormati anak anda sebagaimana anda mahukan diri anda dihormati. Jangan pernah merendah-rendahkan atau memalukan anak anda di hadapan individu lain walaupun anda hanya berniat untuk mengajarnya atau mungkin sekadar bergurau. Kerana tindakan sebegitu cenderung menyebabkan anak anda merasa malu dan akhirnya menyimpan dendam.

Sentiasa mengucapkan rasa sayang kepadanya sedari kecil kerana ia pasti akan membantu dirinya apabila mengetahui dirinya disayangi anda.

Baca juga:

Ibu Bapa Tunggal: Bagaimana Meneruskan Kehidupan

Kepentingan Pendidikan Awal Kanak-kanak

Ibu Bapa Terbaik dan Teknik Mengasuh Anak

Kognitif Kanak-kanak: Sisi Positif Ucapan Individu Dewasa


Kenali 4 Makanan Meningkatkan Pendengaran

Mineral dan vitamin sentiasa memainkan peranan penting dalam kesihatan dan berfungsi dengan berkesan terhadap tubuh. Tetapi bolehkah makanan mempengaruhi pendengaran anda? Sila baca artikel ini.

1. Potassium

Potassium mengawal jumlah bendalir dalam tisu badan dan darah anda. Ini penting untuk kesihatan pendengaran kerana ada cecair di dalam telinga. Telinga dalam adalah bahagian telinga yang menerjemahkan bunyi yang kita dengar di sekeliling menjadi impuls yang otak kita menafsirkan sebagai bunyi. Telinga dalam bergantung kepada potassium.

Apabila anda berusia, tahap pendengaran akan berkurang dan menjadi salah satu punca presbycusis, jenis pendengaran  sensorineural paling biasa yang disebabkan oleh penuaan semula jadi sistem pendengaran. Oleh itu, penting untuk anda mendapatkan pemakanan yang kaya potassium seperti pisang, avokado, kentang, bayam, tembikai, susu, oren, tomato, kacang lima dan yogurt.

2. Asid folik

Kajian menunjukkan bahawa asid folik adalah penting untuk keupayaan tubuh anda bagi menjana pertumbuhan sel baru. Orang dewasa dengan rendah tahap asid folik dalam darah lebih cenderung untuk mengembangkan presbycusis. Penyelidikan mengatakan bahawa suplemen asid folik mungkin melambatkan kehilangan pendengaran. Tubuh menggunakan asid folik untuk menetukan homocysteine, sebatian keradangan yang mengurangkan peredaran. Peredaran yang baik adalah penting untuk mengekalkan sel-sel rambut telinga dalam yang sihat dan berfungsi dengan baik. Makanan kaya folat termasuk daging, asparagus, brokoli dan bayam.

3. Zinc

Zink meningkatkan sistem imun badan anda dan juga bertanggungjawab untuk pertumbuhan sel dan penyembuhan luka. Ini bermakna ia boleh membantu menangkis kuman yang menyebabkan jangkitan telinga. Makanan kaya zink termasuk daging lembu, ayam, kacang, badam, kekacang, coklat gelap, oat, kismis, kranberi kering dan kelapa.

4. Magnesium

Penyelidikan yang dijalankan di Institut Penyelidikan Pendengaran Universiti Kresge Michigan menunjukkan bahawa orang yang dirawat dengan magnesium dilindungi daripada gangguan pendengaran yang berkaitan dengan bunyi. Penyelidik percaya kerana ini adalah keupayaan magnesium untuk melawan kesan radikal bebas yang dihasilkan oleh bunyi kuat, bertindak sebagai penghalang yang melindungi sel-sel rambut di telinga dalam. Kekurangan magnesium dalam telinga menyebabkan salur darah mengecut akibat kekurangan oksigen. Makanan yang kaya dengan magnesium termasuk buah-buahan dan sayur-sayuran, seperti pisang, kentang, bayam, tomato dan brokoli.


Makanan Untuk Meningkatkan Daya Fokus

Adakah anda sering rasa sukar untuk menumpukan perhatian semasa bekerja atau belajar? Jika ya, maka mungkin artikel ini adalah apa yang anda perlukan. Apa yang anda makan asasnya memberi kesan kepada kesihatan dan ingatan anda. Oleh itu, kekurangan fokus anda mungkin disebabkan pemakanan yang lemah. Artikel di bawah akan menyenaraikan beberapa makanan yang boleh membantu meningkatkan tumpuan anda.

Avokado

Sesetengah orang tidak mengambil avokado kerana ia mengandungi tahap lemak yang tinggi. Walau bagaimanapun, ia adalah lemak baik, atau dalam erti kata lain, ia adalah lemak mono tepu, yang sangat memberi manfaat kepada kesihatan anda. Ia membantu mengelurakan kolagen, membantu kulit anda untuk kelihatan licin dan muda dan menggalakkan pertumbuhan rambut dan kuku. Di samping itu, ia juga menstabilkan tahap glukosa darah.

Tambahan pula, avokado, dengan vitamin K dan asid folik, boleh mencegah pembekuan darah di dalam otak, dan seterusnya boleh mengurangkan kebarangkalian anda untuk mengalami strok. Di samping itu, ia juga membantu dalam meningkatkan fungsi kognitif, yang sangat penting bagi ingatan dan fokus.

Beri biru

Beri biru mempunyai rasa yang sedap dan kaya dengan antioksida, vitamin C, vitamin K, serat dan asid galik. Kandungan ini melindungi dari degenerasi otak, tekanan dan proses penuaan yang boleh mengganggu tahap tumpuan. Anda boleh mengambil beri biru dalam pelbagai cara, seperti ambil secara langsung, makan bersama yogurt atau letakkan beberapa biji ke dalam sarapan anda.

sayur-sayuran berdaun hijau

Menurut kajian, sayur-sayuran berdaun hijau boleh meningkatkan daya fokus anda.

Ia kaya dengan vitamin, mineral, fitonutrien, chlorophy11 dan serat, yang baik untuk darah dan sistem penghadaman. Makanan berdaun hijau, seperti Swiss Chard, salad Romaine, atau kale (satu cawan kale bersamaan 684 peratus daripada hidangan harian anda) boleh mengelakkan berlakunya dementia. Di samping itu, sayur-sayuran ini juga kaya dengan vitamin A dan vitamin K, yang membuatkan tulang menjadi kuat dan membantu melawan keradangan.

Satu cawan mana-mana sayur berdaun hijau sehari adalah disyorkan untuk mencegah dan mengurangkan apa-apa jenis penyakit.

Makanan di atas bukan sahaja memberi manfaat kepada kesihatan anda secara umum dan daya fokus anda secara khusus, tetapi ia juga lazat dan mudah dimasak. Jika anda mempunyai sebarang soalan atau kebimbangan, jangan teragak-agak untuk menghubungi pakar pemakanan untuk maklumat lanjut, nasihat atau bimbingan.


Ibu Jari Kaki Sakit Sampaikan Nak Pakai Kasut Pun Susah? 4 Punca Ini Mungkin Penyebabnya!

Mengapa ibu jari kaki sakit? Untuk pengetahuan anda, sakit di kawasan ibu jari boleh berlaku disebabkan beberapa perkara. Sebagai contoh, penyakit seperti artritis, gout atau cagu boleh menyebabkan kawasan ibu jari kaki berdenyut sakit.

Dalam artikel kali ini, kami akan terangkan mengenai punca ibu jari sakit dan bila anda perlu berjumpa doktor untuk rawatan lanjut.

Untuk mendapatkan lebih banyak info berkenaan Kesihatan, anda boleh klik
di sini
.

4 punca ibu jari kaki sakit

Eh, kenapa ibu jari kaki berdenyut sakit ni?

Jangan risau, selalunya kesakitan ini tidak kekal lama. Ia akan hilang dengan sendirinya atau pulih selepas mengambil ubat tahan sakit.

Tetapi, bagaimana jika sebaliknya yang berlaku?

Jika sakit tersebut tidak pulih-pulih, besar kemungkinan anda perlukan rawatan lanjut daripada pakar, terutamanya jika kesakitan tersebut
berlaku selepas kemalangan
 sehingga menyebabkan kehilangan sensasi pada kawasan ibu jari.

Di bawah, kami terangkan 4 punca paling lazim kecederaan di kawasan ibu jari kaki:

1. Kuku cengkam

Kuku cengkam
 atau cagu merupakan antara punca utama ibu jari kaki sakit. Ia boleh berlaku jika anda potong kuku terlalu pendek sehingga ia ‘menikam’ atau tumbuh ke dalam daging sendiri.

Individu yang sering
memakai kasut ketat
 juga lebih berisiko mengalami kuku cengkam.

Kuku cengkam boleh menyebabkan komplikasi yang serius, terutamanya jika anda
menghidap diabetes
. Ia boleh merosakkan saraf pada kawasan kaki dan menghalang pengaliran darah.

Malah, luka yang tidak sembuh sepenuhnya boleh terkena jangkitan sebelum melarat menjadi lebih teruk.

Selalunya, kuku cengkam boleh dirawat tanpa sebarang pembedahan. Doktor mungkin akan membekalkan ubat tahan sakit dan meminta anda untuk merendam kaki dalam air hangat 2-3 kali sehari bagi mengurangkan kesakitan.

2. Gout punca ibu jari kaki sakit

Sering rasa sakit yang mencucuk pada ibu jari kaki terutamanya pada waktu tengah malam? Jaga-jaga, ini merupakan salah satu
simptom gout
!

Gout merupakan satu bentuk keradangan yang boleh mendatangkan kesakitan. Ia selalunya akan menyerang satu bahagian sendi pada satu-satu masa, selalunya sendi pada kawasan ibu jari.

Ada masanya, simptom gout akan menjadi teruk. Kadangkala, ia boleh hilang begitu sahaja tanpa sebarang pengambilan ubat-ubatan.

Jika anda sering diserang gout, elakkan pengambilan makanan yang kaya dengan purin seperti daging merah, kerang-kerangan dan minuman beralkohol. Purin akan diuraikan oleh badan kepada asid urik – sejenis bahan yang akan membuatkan serangan gout menjadi lebih teruk.

3. Jari patah atau terseliuh

Jika ibu jari anda sakit selepas bersukan atau kemalangan tertentu, mungkin ia
terseliuh atau patah
 tanpa disedari.

Selalunya, jari yang patah atau terseliuh akan menyebabkan kesakitan di sekeliling jari. Malah, ia juga akan mula membengkak, memerah dan rasa sakit apabila disentuh. Anda juga mungkin akan mengalami kesukaran untuk menggerakkan ibu jari kaki.

Sebarang kecederaan yang
berlaku disebabkan trauma
 mengambil masa berminggu-minggu untuk sembuh.

Pastikan anda mendapatkan rehat yang mencukupi. Selain itu, jangan lupa jumpa doktor untuk rawatan selanjutnya.

4. Turf toe
buat ibu jari kaki sakit

Apa itu
turf toe
?
Turf
 dalam Bahasa Melayu bermaksud rumput.
Turf toe
 atau ibu jari terkehel merupakan kecederaan lazim yang berlaku dalam sukan yang dimainkan di atas rumput
seperti bola sepak
 dan sebagainya.

Namun, sukan lain seperti berlari, menari dan juga bola keranjang juga boleh mengakibatkan kecederaan yang sama.

Ibu jari boleh terkehel jika ligamen ‘tertarik’ melebihi julat pergerakannya yang normal.

Kecederaan semasa sukan adalah punca utama
turf toe
. Walau bagaimanapun, kondisi ini juga boleh berlaku secara beransur-ansur disebabkan latihan yang terlalu kerap.

Baca juga:

Jari Tangan Dan Kaki Selalu Berkedut Selepas Mandi Kolam? Ini Fakta Sains Di Sebaliknya!

Celah Jari Kaki Mengelupas? Ini Namanya Kulat Air! Rawatnya Dengan 6 Cara Ini

Bila saya perlu berjumpa doktor

Pastikan anda berjumpa doktor secepat mungkin jika sakit pada kawasan ibu jari berlaku disebabkan kecederaan tertentu.

Jika kaki anda terseliuh atau tulang retak, rawatan perlu diberikan secepat mungkin untuk mengelakkan jangkitan.

Selain itu, perhatikan juga tanda-tanda seperti:

Bengkak pada kawasan ibu jari.

Ibu jari bernanah.

Badan rasa panas dan menggigil.

Ibu jari kebas atau sering alami sesemut.

Bagi mereka yang mengalami simptom di atas, sebarang masalah ibu jari kaki sakit perlulah dirujuk doktor secepat mungkin. Ia mungkin menandakan penyakit lain yang lebih serius.

Sebagai contoh, sakit pada kawasan jari kaki merupakan masalah besar untuk mereka yang menghidap diabetes.

Kencing manis boleh menyebabkan sebarang kecederaan pada kawasan kaki menjadi semakin teruk dan melarat jika tidak dirawat.

Oleh sebab itu, penghidap diabetes yang mengalami
kecederaan pada kawasan kaki
 perlulah dipantau dengan rapi.

Jumpa doktor jika ibu jari kaki sakit dan berdenyut lebih dari 2 minggu.


Kalau Tekak Tidak Selesa, Telan Aiskrim Vanila? Ini 7 Lagi Mitos Sakit Tekak!

Sebenarnya, wujud banyak mitos berkaitan ketidakselesaan pada tekak termasuklah aiskrim vanila ubat sakit tekak. Benarkah?

Meskipun masih belum dapat disahkan kesahihannya, ramai individu yang menggunakan petua ini setiap kali sakit tekak dan ia mungkin tepat!

Jom sama-sama kita semua ikuti artikel ini untuk baca pelbagai lagi
mitos berkaitan sakit tekak yang dipercayai kebanyakan orang kita
.

Untuk mendapatkan lebih banyak info tentang Keadaan Telinga, Hidung/Tekak, sila dapatkan
di sini
.

Sedikit sebanyak tentang kondisi sakit tekak

Untuk pengetahuan anda, ia adalah satu keadaan kesihatan di mana tekak akan berasa sakit, kering dan gatal akibat beberapa perkara.

Kondisi ini juga sebenarnya boleh terjadi pada mana-mana bahagian struktur di dalam rongga tekak iaitu; faringitis, tonsilitis dan laringitis.

Tekak tidak selesa juga merupakan salah satu
penyakit biasa 3 sekawan bersama demam dan selesema
 yang selalunya tidaklah begitu kronik.

Ia mungkin akan datang dan pergi tanpa diduga dan biasa bertahan selama beberapa hari sahaja jika dibiarkan tanpa sebarang rawatan.

Puncanya tentu sekali disebabkan oleh jangkitan bakteria atau virus, alergi dan udara yang telah tercemar lantas anda terhidunya.

Ada juga yang kata
 sakit tekak adalah salah satu daripada simptom wabak pandemik COVID-19
! Benarkah?

Mitos berkaitan sakit tekak yang perlu dijawab

Aiskrim vanila ubat sakit tekak? Bagaimana pula dengan madu, pudina atau lozeng? Adakah ia juga adalah rawatan terbaik untuk simptom yang dikatakan virus korona baharu ini?

Pelbagai cakap-cakap yang diutarakan setiap kali berbicara tentang kondisi ini dan ramai pula yang akan mempersoalkan mitos-mitos ini.

Tenang, kami akan cuba membantu anda menjawab persoalan mengenai mitos berkaitan sakit tekak seperti berikut:

#1. Sakit tekak adalah simptom COVID-19?

Kalian perlu tahu bahawa kondisi ini juga boleh terjadi akibat jangkitan bakteria dan virus termasuklah virus korona baharu.

Jadi, memang benar bahawa sakit tekak adalah salah satu daripada simptom telah dijangkiti COVID-19 namun agar sukar dibezakan.

Ini kerana
 tidak terdapat perbezaan di antara sakit tekak biasa atau sakit tekak COVID-19
 meskipun disebabkan oleh anasir yang lain.

#2. Aiskrim vanila ubat sakit tekak?

Mungkin ramai individu yang percaya bahawa aiskrim vanila ubat sakit tekak dan mengambilnya setiap kali mengalami kondisi ini.

Sebenarnya, ia mungkin sekadar sebuah mitos kerana belum ada kajian yang kata bahawa ia boleh membantu merawat atau melegakan tekak anda.

Sebaliknya,
kalian juga perlu tahu bahawa produk tenusu termasuklah aiskrim
 wajar untuk dielak ketika mengalami ketidakselesaan pada tekak.

#3. Sakit tekak hadir bersama sakit lain?

Kebiasaannya, kita semua tidak akan mendengar orang mengadu hanya sakit tekak sahaja sebaliknya turut mengalami sakit lain.

Ini kerana ketidakselesaan pada tekak merupakan salah satu daripada ‘penyakit tiga sekawan’ bersama batuk dan selesema.

Ia adalah disebabkan tubuh badan yang cuba mengadaptasi jangkitan dengan meningkatkan suhu badan dan mengeluarkan lendir daripada badan.

#4. Serbuk penaik adalah ubat sakit tekak?

Menurut The National Cancer Institute, kumur air garam bercampur serbuk penaik
mampu melegakan kesakitan pada tekak
.

Ini kerana campuran ini dipercayai boleh membunuh bakteria selain menghalang pertumbuhan yis serta kulat pada kawasan terbabit.

Caranya, campurkan 1/4 sudu kecil serbuk penaik, 1/8 garam dan 1 cawan air suam kemudian kumur sebagai alternatif ubat sakit tekak.

#5. Merokok bukan punca sakit tekak?

Mitos yang dipercayai terutamanya buat golongan perokok itu sendiri, ternyata hanyalah sekadar mitos dan ia tidak benar sama sekali.

Ini kerana tabiat merokok atau menjadi perokok pasif berisiko tinggi menyebabkan kesakitan pada tekak akibat udara yang tercemar.

Disebabkan itu,
sila berhenti merokok dengan segera
 untuk mengelakkan diri serta orang tersayang menjadi mangsa tabiat buruk anda itu.

#6. Cuaca adalah punca sakit tekak?

Selain tabiat merokok, cuaca terutamanya ketika sedang sejuk dan dingin dipercayai boleh menjadi punca kepada kondisi ini.

Sebenarnya, cuaca bukanlah punca utama keadaan kesihatan ini berlaku kerana ia adalah disebabkan oleh jangkitan virus atau bakteria.

Namun, harus juga diingatkan untuk kalian tidak menghirup udara yang terlalu kering atau lembap
angkara cuaca yang tidak bagus
untuk tekak.

#7. Ia mudah untuk dirawat di rumah?

Terdapat banyak ubat sakit tekak sama ada moden dan tradisional yang kalian boleh cuba untuk merawat keadaan kesihatan ini.

Contoh yang paling popular dalam kalangan orang kita adalah lozeng, madu, pudina, cuka epal, bawang putih serta banyak minum air kosong.

Meskipun belum wujud bukti saintifik yang mengesahkannya, namun
adalah tidak salah untuk cuba rawatan tradisional ini
 di rumah.

Jadi, itulah senarai antara mitos berkaitan sakit tekak termasuklah yang percaya bahawa aiskrim vanila ubat sakit tekak.

Sebaiknya, kita wajar tidak mudah percaya dengan mitos berkaitan keadaan kesihatan sebegini dan rujuk pada doktor.


Panduan Berpuasa Bagi Pesakit Gastrik

Puasa menyebabkan pola makan berubah, dari yang awalnya tiga kali sehari menjadi dua kali sehari. Sebab itulah, ramai pesakit gastrik menghidap pedih ulu hati ketika berpuasa.

Perubahan pola makan ini menyebabkan terjadinya perubahan fisiologi tubuh,
seperti penurunan berat badan
 pada minggu awal berpuasa, dan peningkatan asid di dalam perut semasa perut kosong, terutamanya di siang hari.

Asid perut yang berlebihan boleh menyebabkan keradangan perut yang
disebut sebagai pedih hulu hati atau dispepsia.
 Simptom yang boleh berlaku kepada pesakit gastrik antaranya adalah pedih ulu hati, loya, muntah, kembung, dan lain-lain.

Pedih ulu hati boleh dibahagikan kepada dua jenis: fungsional dan organik. Klasifikasi ini boleh dikenal pasti setelah pesakit melakukan pemeriksaan endoskopi (teropong saluran penghadaman atas).

Bagi pesakit gastrik organik
 terdapat gangguan organ penghadaman seperti luka di perut, usus halus, atau organ lain, sedangkan bagu pesakit gastrik fungsional, tiada kelainan yang ditemui.

Umumnya, pesakit gastrik fungsional dibenarkan berpuasa, sedangkan bagi pesakit gastrik organik, puasa dapat membuatkan keadaannya lebih parah jika tidak diselia dengan baik.

Berikut merupakan tip yang boleh diamalkan oleh pesakit gastrik agar dapat berpuasa dengan selesa.

Panduan makanan ketika puasa bagi pesakit gastrik

Pengambilan karbohidrat atau makanan yang lambat dihadam saat sahur, agar anda tidak mudah lapar dan lemas di siang hari.

Kurma merupakan
sumber yang bagus untuk karbohidrat
, serat, kalium dan magnesium.

Kacang almond banyak mengandungi protein dan serat dan disyorkan ketika berpuasa.

Pisang merupakan sumber bagi nutrien seperti karbohidrat kalium dan magnesium.

Makanan yang dipanggang lebih disyorkan berbanding makanan yang digoreng dan berlemak.

Makan dalam jumlah hidangan yang kecil tetapi kerap.

Makan ketika hampir waktu imsak sewaktu sahur, dan segera berbuka ketika maghrib.

Jangan lupa minum ubat yang dipreskripkan oleh doktor sewaktu sahur dan berbuka.

Panduan minuman semasa berpuasa bagi pesakit gastrik

Minum
banyak air putih untuk mengganti kehilangan air
 semasa berpuasa, iaitu sekitar 8 gelas sehari.

Minum segelas susu semasa sahur. Hal ini dapat mengurangkan simptom gastrik dan ulser peptik.

Minum air putih, jus buah-buahan yang tidak masam, dan minuman yang mengandungi banyak kalium agar tubuh dapat menyesuaikan diri dengan keadaan semasa berpuasa.

Perkara perlu dielakkan semasa berpuasa

Elakkan makanan yang dapat
meningkatkan asid di dalam perut seperti coklat
, makanan berlemak atau yang digoreng, dan buah-buahan yang mengandungi asid seperti limau, lemon, tomato dan lain-lain.

Elakkan makanan yang boleh merosakkan dinding perut seperti cuka, lada, makanan pedas, dan serbuk yang merangsang.

Jangan langsung tidur setelah makan sahur atau makan malam, kerana hal ini boleh meningkatkan risiko asid perut naik atau GERD.

Jangan terus makan dalam kuantiti yang besar ketika berbuka atau sahur, dan jangan menunda berbuka.

Elakkan
minuman yang mengandungi kafein
 seperti kopi, teh, soda dan minuman tenaga.

Merokok meningkatkan risiko gastrik dan ulser peptik. Maka bulan Ramadan merupakan masa yang tepat bagi anda untuk berhenti merokok.

Alhohol boleh menyebabkan kecacatan injap antara perut dan esofagus sehingga meningkatkan risiko asid perut naik.

Elakkan ubat-ubatan yang dapat merengsa perut, seperti ubat anti-radang bukan steroid (NSAIDs).

Elakkan stres. Beberapa kajian menyatakan bahawa stres boleh menyebabkan peningkatan asid perut.

Puasa di bulan Ramadan merupakan salah satu kewajipan bagi umat Islam.

Umumnya tubuh manusia akan menyesuaikan diri dengan keadaan yang ada setelah beberapa hari atau minggu awal puasa, sehingga pedih ulu hati yang dirasakan umumnya bertambah baik atau tidak sampai membatalkan puasa.

Malah, pesakit gastrik fungsional dianjurkan untuk berpuasa kerana ia dapat memperbaiki simptom yang ada, sedangkan pada pesakit gastrik organik atau gastrik kronik dianjurkan untuk berunding terlebih dahulu dengan doktor agar dapat menyesuaikan dos rawatan atau diet ketika berpuasa, sehingga pesakit gastrik boleh berpuasa dengan tenang .

Kajian menunjukkan bahawa asid perut meningkat sampai kemuncaknya di siang hari, sehingga anda perlu memberi perhatian kepada simptom dan tanda yang berlaku pada waktu itu.

Agama Islam tidak memaksa anda berpuasa jika tidak mampu, sehingga anda boleh menemui alternatif lain mengikut kemampuan anda.


Membesarkan Anak Sindrom Down

Jangan rasa terasing jika anda mempunyai anak sindrom Down. Di Malaysia, ia berlaku dalam setiap 1 daripada 950 kelahiran, lebih kurang sekitar 30,000 bayi. Anda bukan keseorangan. Sindrom ini merupakan antara
gangguan genetik
 paling kerap berlaku di dunia.

Tiada siapa yang boleh menafikan cabaran dalam membesarkan anak istimewa ini. Namun, ia adalah tidak mustahil. Mari kita lihat panduan atau tip yang boleh dipelajari dalam membesarkan anak sindrom Down.

1. Itu adalah anak anda

Anda bukannya melahirkan bayi “sindrom Down”, tetapi anak anda sendiri. Bayi tersebut adalah insan luar biasa yang akan menjadi teman dan tempat anda mencurahkan kasih sayang. Anda tidak perlu untuk menyanyangi sindrom Down untuk menyanyangi anak anda. Cukuplah dengan fakta bahawa itu adalah anak anda untuk melahirkan rasa cinta dan jangan hiraukan label yang diberikan.

2. Anak anda akan membesar seperti bayi lain

Perkara paling penting adalah untuk tidak membandingkan anak anda dengan anak-anak lain yang sebaya dengannya. Anak anda membesar dengan caranya tersendiri yang unik. Perbezaan tersebut adalah normal baginya.

Fokuskan pada apa yang telah berjaya dilakukan olehnya. Memang sedikit lambat tapi akhirnya dia akan mencapainya juga.

3. Terdapat banyak bantuan dan kemudahan

Jangan bimbang. Banyak cara yang tersedia untuk membantu anda. Sesetengah sekolah awam menyediakan kelas pendidikan khas untuk anak-anak istimewa. Selain itu, terdapat juga
Program Pemulihan Dalam Komuniti (PDK)
 di bawah Jabatan Kebajikan Masyarakat (JKM) yang terletak di daerah-daerah seluruh negara.

Banyak juga komuniti yang berkongsi dan membela nasib penghidap sindrom Down. Ini termasuk:

Persatuan Sindrom Down Malaysia

Kiwanis Down Syndrome Foundation

4. Cari kecantikan pada anak anda

Buang jauh-jauh stereotaip anda terhadap anak sindrom Down. Mereka sebenarnya sangat cantik dan comel serta menghiburkan hati. Senyumannya yang manis mampu menghilangkan keletihan anda. Jari pendeknya begitu comel dan lembut apabila dipegang. Anda hanya perlu cari kecantikan tersebut.

5. Jadikan kekecewaan sebagai motivasi untuk memperbaiki cara didikan anda

Sudah tentu akan ada episod putus asa dan kecewa apabila segalanya seolah-olah tidak menjadi. Berbanding terus dihumban rasa kecewa, jadikan ia sebagai motivasi untuk lebih kreatif dalam mendidik mereka. Cuba tingkatkan ilmu dan skil anda melalui pembacaan, kursus dan latihan.

6. Diagnosis tersebut bukanlah segala-galanya di dalam hidup

Hidup ini jauh lebih luas. Ada masa anda gembira dan tersenyum, ada masa juga anda bersedih dan menangis. Semua itu mungkin tidak ada kaitan pun dengan diagnosis, ujian atau isu tentang anak anda. Jangan biarkan hidup anda dikuasai oleh kata-kata orang. Anda akan menemui terlalu banyak sebab untuk terus bergembira dengan apa yang anda miliki.


Bulu Tumbuh Lebih Cepat Dan Lebat Kalau Cukur Bulu Kaki? Ini Kata Pakar!

Kewujudannya mungkin akan buat individu rasa tidak yakin untuk tampil berseluar atau ber
skirt
 pendek. Disebabkan itu, ramai yang gemar cukur bulu kaki!

Pun begitu, tabiat ini turut dipercayai akan jadi punca bulu kaki tumbuh lebih cepat dan lebat. Persoalannya, adakah kepercayaan ini adalah fakta atau mitos?

Jom teruskan membaca artikel untuk mengetahui mengenai perkara ini dengan lebih lanjut.

Perbuatan cukur bulu kaki itu normal?

Bulu yang tumbuh pada setiap anggota tubuh badan itu adalah normal
 dan ia mempunyai fungsi seperti melindungi kulit daripada haba, debu dan lain-lain.

Namun jika ia tumbuh terlalu banyak, bulu-bulu ini juga mungkin akan menjejaskan penampilan kulit terutamanya buat golongan wanita berbanding lelaki.

Disebabkan itu,
 mungkin ada individu yang memilih untuk mencukur bulu
 terutamanya pada bahagian kaki bagi mendapatkan kulit yang lebih halus dan mulus.

Sebenarnya, adalah normal untuk individu itu bercukur bulu bagi tujuan kebersihan serta kecantikan dan mungkin tiada sebarang masalah lain akan timbul.

Apa yang menjadi persoalan adalah sama ada ia akan tumbuh lebih cepat dan lebat selepas itu!

Kesannya, ia tumbuh lebih cepat & lebat?

Menurut Pakar Dermatologi Ron Davis dari Tulane University di Amerika Syarikat, perbuatan mencukur bulu kaki itu adalah normal tanpa wujud risiko.

Ini kerana bulu akan tumbuh pada folikel di kawasan bawah kulit. Jadi, apa yang anda buat di kawasan atas kulit tidak akan mengubah apa-apa.

Dalam erti kata lebih mudah, cukur bulu kaki atau mana-mana anggota tubuh badan
tidak akan menyebabkan bulu tumbuh lebih cepat atau lebat
.

Pun begitu, ia mungkin akan tampak seperti banyak ekoran rambut baru yang tumbuh itu masih belum terdedah kepada elemen luaran tertentu.

Elemen-elemen yang dimaksudkan ini
adalah cahaya matahari, sabun atau bahan kimia
 lain!

Cukur bulu pada badan dengan hati-hati!

Seperti mana yang telah kami nyatakan di atas tadi, anda mungkin tidak perlu bimbang untuk cukur bulu kaki atau anggota lain pada tubuh badan.

Ini kerana tidak ada masalah bulu-bulu itu akan tumbuh dengan lebih cepat serta lebat seterusnya menjejaskan penampilan kulit tubuh badan anda.

Pun begitu,
 mungkin masih ada kesan sampingan mencukur bulu
 jika salah caranya termasuklah:

Kerengsaan kulit

Keradangan kulit

Kulit luka

Kulit gatal

Dermatitis kontak

Nanah

Jerawat

Bulu tumbuh ke dalam

Disebabkan itu, anda perlu lebih hati-hati ketika cukur bulu kaki atau anggota tubuh badan yang lain bagi mengelakkan komplikasi-komplikasi di atas.

Bagaimana cara yang betul untuk cukur bulu?

Baiklah, sekarang kita sudah tahu bahawa bulu pada kaki atau anggota lain tidak akan tumbuh dengan cepat atau lebat selepas bercukur. Jom teruskan pembacaan anda!

Bagi memastikan anda bercukur dengan cara yang betul,
 sila cuba untuk ikuti panduan berikut
:

Basahkan kulit dengan air terlebih dahulu.

Lumurkan kulit dengan gel atau losen untuk melindunginya.

Cukurkan bulu mengikut arah bulu itu tumbuh.

Elakkan bercukur dengan terlalu cepat atau kuat.

Gunakan alat cukur yang baru serta tajam.

Bilaskan kulit dengan air selepas selesai.

Sapukan pelembap kulit yang sesuai untuk anda.

Panduan ini boleh anda ikuti ketika sedang mencukur bulu-bulu tidak kira pada mana-mana bahagian anggota tubuh badan yang anda ingini.

Sebagai tambahan, pastikan alat yang anda gunakan untuk tujuan ini adalah suci, selamat dan sesuai bagi memastikan tiada komplikasi lain kelak.

Pastikan alat anda guna itu sesuai ya!

Untuk pengetahuan anda, ada banyak alat cukur yang wujud di pasaran seperti gunting, pisau atau mesin untuk proses mencukur bulu dari tubuh badan.

Sekiranya menggunakan gunting, pastikan anda menggunakan gunting yang baru lagi tajam serta elakkan daripada menggunting bulu dengan terlalu bawah.

Seandainya menggunakan pisau, pastikan anda menggunakan pisau yang baru lagi tajam serta gantikan mata pisau jika ia telah terlalu lama digunakan.

Bagi mesin pula, pastikan anda menggunakan mesin cukur khas dan baca panduan penggunaan terlebih dahulu sebelum mencubanya pada kulit.

Jika
 berlaku sebarang kecederaan pada kulit semasa mencukur
, segera berjumpa doktor untuk mendapatkan ubatan dan rawatan lanjut!


Kepentingan Vitamin dalam Tumbesaran Kanak-kanak

Vitamin adalah kumpulan molekul organik mikro dengan sifat fizikal dan kimia yang sangat berbeza. Akan tetapi, vitamin adalah sama dari segi keperluannya dalam kehidupan, terutama untuk perkembangan kanak-kanak.

Vitamin terbahagi kepada dua kumpulan utama:

Vitamin larut air: Vitamin B dan C

Vitamin tidak larut air iaitu vitamin A, D, E, K, F (tetapi ia mempunyai kebolehlarutan dalam minyak)

Fungsi vitamin dalam perkembangan kanak-kanak

Vitamin A, B, C, D, E, K memainkan peranan penting dalam menukar nutrien kepada tenaga untuk tubuh dan meningkatkan rintangan dalam kalangan kanak-kanak.

Vitamin A:
 Baik untuk penglihatan, mengurangkan risiko penyakit mata, terutamanya rabun malam. Selain itu, vitamin A juga penting untuk perkembangan tulang dan organ pembiakan.

Vitamin B:
 Membantu untuk melahirkan satu enzim penting bagi meningkatkan keupayaan metabolisma gula, lemak, protein dalam tubuh. Tambahan pula, vitamin B1 juga merangsang selera makan dalam kalangan kanak-kanak.

Vitamin C:
 Membantu untuk mengembang dan memelihara tulang, gigi, gusi, ligamen, saluran darah, meningkatkan keupayaan melawan jangkitan, mengurangkan sisa berbahaya kepada tubuh dan toksin yang dihasilkan oleh tubuh. Vitamin ini juga anti-anemia.

Vitamin D:
 Membantu mengawal kalsium dalam tubuh, membantu menguatkan tulang dan gigi yang sihat.

Vitamin E:
 Membantu tubuh melawan pengoksidaan, memelihara kecantikan kulit, melindungi membran sel dan meningkatkan rintangan, membantu untuk menghapuskan toksin daripada tubuh.

Vitamin K:
 Membantu untuk memastikan pembekuan darah. Vitamin K juga boleh digabungkan dengan kalsium untuk membantu menguatkan tulang.

Vitamin yang terlibat dalam metabolisma tubuh: Melibatkan enzim dalam tubuh, mensistesis, dan menggunakan nutrien pada sel dan paras tubuh. Secara umumnya, pelengkap penuh vitamin, dan secara khususnya, vitamin B, akan memastikan perkembangan yang seimbang dan stabil dalam tahun-tahun terawal kehidupan kanak-kanak.

Suplemen vitamin untuk kanak-kanak

Vitamin ditemui dalam kebanyakan makanan yang diambil setiap hari. Jadi, amat penting untuk ibu bapa menggalakkan makan sayur-sayuran hijau, dan buah-buahan dalam diet bayi mereka. Pun begitu, agak sukar untuk tubuh mendapatkan keperluan mikronutrien, disebabkan: kualiti makanan berkurangan kerana proses penanaman (racun perosak, baja), pembungkusan, pengangkutan, simpanan atau pencucian berlebihan, masakan.

Bagi kanak-kanak yang sakit, mengalami malnutrisi, dan tumbesaran perlahan, mereka ini perlu mengambil suplemen vitamin. Bagi kanak-kanak yang obes, penyerapan vitamin A, D, E dan K adalah lemah kerana ia merupakan vitamin larut lemak.

Selain itu, kanak-kanak juga sering mengalami kekurangan satu-satu jenis vitamin. Disebabkan itulah mengapa suplemen vitamin perlu diberikan kepada bayi, terutama bayi dan kanak-kanak sehingga umur 12 tahun- ini merupakan tempoh penting dalam perkembangan fizikal dan mental. Jika kanak-kanak tidak diberikan vitamin penting pada tempoh yang betul, bekalan pemakanan mereka sukar untuk diperolehi semula.

Walaupun sumber vitamin terdapat secara semula jadinya dalam makanan, namun dalam kalangan kanak-kanak yang kurang selera makan, mereka perlu diberikan vitamin sintetik dan suplemen yang mengandungi Lysine, bagi membantu bayi menambah selera makan dan mengurangkan masalah nyahhidrat, serta mempercepatkan proses pemulihan bagi meningkatkan sistem imun.

Hello Health Group
 tidak menyediakan nasihat perubatan, diagnosis, atau rawatan.


Cara Kurangkan Koyakan Vagina Sewaktu Bersalin

Sewaktu hari bersalin semakin menghampiri, ramai ibu mengandung berasa bahawa keterujaan awal mereka berganti rasa takut dan risau tentang bagaimana proses kelahiran nanti akan berlaku. Selain rasa sakit dan risiko komplikasi kehamilan, salah satu kebimbangan besar wanita sebelum bersalin adalah kemungkinan berlakunya koyakan vagina.

Beberapa faktor yang meningkatkan risiko koyakan vagina yang teruk termasuklah berat bayi berlebihan, bayi dilahirkan pada kedudukan posterior (muka), episiotomi, waktu bersalin yang lama dan penggunaan alat bantuan waktu bersalin, terutamanya forsep.

Pun begitu, risiko tersebut boleh dikurangkan melalui beberapa langkah untuk anda cuba:

Kekal sihat

Amalkan diet sihat untuk memastikan bekalan mineral dan vitamin yang mencukupi untuk memastikan tisu kulit anda kuat dan fleksibel.

Bersenam secara konsisten untuk membina dan mengekalkan kesihatan sistem kardiovaskular dan otot yang kuat bagi membolehkan anda mempunyai kekuatan dan stamina semasa waktu untuk meneran. Senaman pranatal yang disyorkan termasuk Yoga, senaman Kegel, dan berjalan kaki. Si Ibu juga harus belajar teknik pernafasan untuk mencegah tekanan semasa bersalin.

Adalah penting untuk mengekalkan berat yang sihat sebelum dan semasa hamil kerana berat badan berlebihan boleh meningkatkan risiko berlakunya koyakan vagina.

Urutan perineum

Ibu hamil disyorkan untuk cuba melakukan urutan perineum (kawasan faraj/vagina hingga dubur) sekali atau dua kali sehari dari minggu ke-34 kehamilan dan seterusnya. Cara paling berkesan adalah dengan menggunakan pelincir kulit seperti minyak mineral, vitamin E atau minyak kelapa. Urutan perineum adalah cara yang cepat dan mudah untuk meningkatkan fleksibiliti lantai pinggul anda. Dengan itu, anda dapat mengurangkan risiko berlaku koyakan teruk.

Menggunakan alat Epi-No

Kaedah ini melibatkan kemasukan alat boleh kembung seperti belon ke dalam vagina seminggu sebelum bersalin untuk memastikannya meregang pada tahap tertentu untuk meningkatkan fleksibiliti. Walaupun mungkin kedengaran aneh, tetapi kaedah ini telah terbukti lebih berkesan dan lebih selesa untuk ibu hamil berbanding penggunaan urutan perineum tradisional.

Pastikan perineum anda hangat

Suhu hangat meningkatkan aliran darah, melembutkan dan mengendurkan tisu kulit pada bahagian yang dihangatkan. Sebelum bersalin, anda boleh meminta bidan menekan tuala hangat dan basah dengan lembut pada kawasan tersebut atau anda boleh bersalin dalam tab mandi hangat.

Cari postur yang betul

Renggangan perineum yang berlebihan boleh dikurangkan jika anda bersalin secara melutut, berbaring sisi atau berada dalam kedudukan merangkak. Berbaring seperti biasa (ke belakang) mengurangkan saiz pelvik anda dan mengurangkan kesan graviti semula jadi.


Ibu Hamil Alami Masalah Uri Di Bawah? Amalkan Tidur Posisi Ini, Selamat & Selesa!

Sedang hamil dan mengalami masalah uri bawah atau turut dikenali plasenta previa? Keadaan tersebut memerlukan anda untuk berehat. Jom ketahui, posisi tidur ibu hamil dengan plasenta previa yang boleh diamalkan.

Untuk mendapatkan lebih banyak info tentang Kehamilan, sila dapatkannya
di sini.

Apa itu plasenta previa?

Sebelum kita mengetahui apakah posisi tidur ibu hamil dengan plasenta previa, ayuh kita fahami serba sedikit mengenai keadaan kedudukan uri di bawah.

Plasenta atau uri adalah satu struktur yang berkembang di dalam rahim sepanjang
tempoh kehamilan
 berlangsung. Plasenta ini bersambung dengan bayi melalui ta
li p
usat.

Uri berfungsi membekalkan oksigen dan nutrisi selain mengeluarkan bahan buangan daripada ba
yi dalam kand
ungan.

Dalam kebanyakan kehamilan, plasenta akan melekat pada bahagian atas atau sisi rahim.

Manakala situasi uri bawah pula berlaku apabila plasenta menutup sebahagian atau keseluruhan serviks ibu – merupakan saluran keluar untuk rahim.

Jenis-jenis uri bawah:

Previa lengkap –
Bukaan serviks
 ditutup sepenuhnya

Previa separa – Sebahagian daripada serviks ditutup dengan uri

Previa sisi – Memanjang hanya ke tepi serviks

Bagi wanita dengan isu mengandung uri bawah, anda mungkin akan mengalami pend
arahan sepanjang keha
milan dan juga semasa bersalin.

Doktor biasanya akan menyarankan untuk anda mengelakkan aktiviti yang mungkin menyebabkan kontraksi seperti melakukan
hubungan seks
 atau menggunakan tampon.

Di samping itu, anda juga akan dinasihatkan untuk tidak melakukan aktiviti yang boleh meningkatkan risiko pendarahan seperti berlari, mencangkung dan melompat.

Jika keadaan plasenta previa ini tidak sembuh, anda mungkin akan
bersalin secara czer
.

Risiko komplikasi uri bawah

Terdapat beberapa risiko komplikasi serius yang boleh berlaku kepada wanita hamil dengan masalah plasenta previa ini, antaranya:

Pendarahan utama atau hemorrhage kepada ibu

Kejutan akibat kehilangan darah

Tekanan pa
da ja
nin akibat kekurangan oksigen

Kelahiran pramatang

Risiko kesihatan kepada bayi – jika dilahirkan pramatang

Bersalin caesarean kecemasan

Histerektomi (buang rahim)
 – jika plasenta gagal keluar daripada lapisan rahim

Kehilangan darah pada bayi

Spektrum plasenta akreta – plasenta tumbuh ke dalam atau melalui dinding rahim. Risiko pendarahan yang tinggi semasa mengandung atau semasa dan selepas bersalin

Kematian

Rawatan semasa mengandung

Biasanya
cara mengatasi plasenta previa
 adalah untuk meringankan gejala dan memanjangkan kehamilan, seperti:

Penghospitalan

Pemantauan rapi – menggunakan monitor janin dan kerap memeriksa tanda-tanda vital ibu seperti teka
nan da
rah

Pemin
dahan da
rah untuk ibu

Elakkan sebarang aktiviti yang mencetuskan pengecutan rahim atau merengsakan serviks seperti hubungan seksual atau orgasme

Berehat di atas katil (
bed rest
)

Jadi apakah mungkin posisi tidur ibu hamil dengan plasenta previa yang digalakkan dan yang perlu dielakkan? Jom ketahui jawapannya.

Posisi tidur ibu hamil dengan plasenta previa

Berikut antara posisi yang disarankan buat wanita hamil dengan masalah uri bawah:

1. Berbaring mengiring

Wanita hamil dengan plasenta previa sangat dinasihatkan untuk
tidur berbaring
 mengiring ke kiri. Kedudukan dipercayai dapat mengurangkan tekanan pada rahim supaya aliran darah dan nutrien untuk janin serta plasenta lebih lancar. Di samping itu, mengiring ke kiri tidak akan memberi tekanan
kepada jantung
.

Pastikan kedudukan kaki dan lutut anda dibengkokkan dan diletakkan bantal di antara kaki untuk keselesaan tambahan.

Kedudukan ini juga akan memberi manfaat kepada buah pinggang dengan membantu mengeluarkan sisa dan cecair daripada badan anda. Ia sekali gus akan mengurangkan bengkak pada
buku lali,
 kaki dan tangan anda.

Bagi ibu hamil yang mengalami masalah sakit belakang, cuba letak bantal nipis untuk menampung perut.

Tiada salahnya untuk mengiring ke kanan. Namun sangat disyorkan untuk berbaring mengiring ke sebelah kiri.

Posisi tidur ibu hamil dengan plasenta previa #2. Tidur dengan sokongan

Satu lagi posisi tidur untuk wanita hamil dengan plasenta previa ialah berbaring dengan meletakkan bantal sebagai sokongan.

Letakkan beberapa bantal di kepala dan belakang badan supaya kedudukannya seperti separuh duduk. kedudukan ini boleh membuatkan ibu hamil berasa lebih selesa.

Bukan itu sahaja, posisi separuh duduk juga boleh mengurangkan risiko mengalami
pedih ulu hati
 pada waktu malam. Secara tidak langsung menjadikan tidur pada waktu malam lebih selesa.

Baca juga:

Posisi tidur ibu hamil dengan plasenta previa: Kedudukan perlu dielakkan

Semasa mengandung, anda perlu mengelakkan posisi tidur tertentu yang boleh membahayakan janin. Beberapa posisi tidur yang tidak baik untuk
wanita hamil
 dan harus dielakkan adalah:

1. Terlentang

Tidur secara menelentang merupakan posisi tidur
larangan ibu hamil plasenta previa
. Berbaring terlentang boleh menyebabkan masalah seperti sakit belakang, sesak nafas, masalah penghadaman, tekanan darah rendah
dan buasir.

Malah, kedudukan ini boleh menyebabkan peredaran darah dan nutrien ke jantung dan janin terganggu. Sebabnya perut yang membesar akan menekan usus dan saluran darah utama.

2. Meniarap

Posisi tidur meniarap amat tidak digalakkan buat wanita mengandung secara amnya.

Kedudukan ini boleh menyebabkan tekanan pada saluran darah utama dan risiko yang lebih tinggi untuk wanita hamil dengan
plasenta previa
.

Pada akhirnya, bercakap mengenai posisi tidur ibu hamil dengan plasenta previa ini, ia haruslah menjadi kedudukan yang dapat memberi keselesaan pada diri anda.

Sekiranya terdapat pertanyaan atau kebimbangan mengenai keadaan diri, berundinglah dengan
doktor pakar sakit puan
 bagi mendapatkan kepastian.


Kenali Penyakit yang Divaksin di Malaysia (1)

Rakyat Malaysia boleh mendapatkan vaksin secara percuma melalui Program Imunisasi Kebangsaan (NIP) yang dilaksanakan oleh Kementerian Kesihatan Malaysia (KKM). 12 jenis penyakit termasuk dalam program bersifat nasional ini.

Jika anda ingin tahu lebih lanjut tentang apa itu vaksin, lihat artikel
Kenali Apa Itu Vaksin
.

Dalam artikel ini, mari kita lihat apakah 12 penyakit yang divaksin di Malaysia.

1. Tuberkulosis (TB)

Agen penyebab: bakteria Mycobacterium tuberculosis.

Penyakit ini paling kerap menjejaskan paru-paru. Juga dikenali sebagai batuk kering, pesakit mengalami jangkitan sehingga menjejaskan fungsi paru-paru. Batuk berdarah, sesak nafas dan hilang berat badan adalah antara keadaan yang dihadapi oleh penghidap TB.

2. Hepatitis B

Agen penyebab: virus hepatitis B (HBV).

Virus ini secara eksklusif menyerang hati, seterusnya menyebabkan keradangan. Dalam jangka masa panjang, struktur hati mengalami kerosakan sehingga fibrosis dan sirosis. Akhirnya, kegagalan hati berlaku. Risiko kanser hati juga meningkat. Apa yang lebih merunsingkan adalah penyakit hepatitis B kebiasaannya tidak menunjukkan tanda dan simptom yang jelas sehingga berlaku komplikasi.

3. Difteria

Agen penyebab: bakteria Corynebacterium diphtheriae.

Bakteria ini menyerang saluran pernafasan atas (tonsil, laring) dan membentuk lapisan yang boleh menutup saluran pernafasan. Toksik yang dihasilkan oleh bakteria ini boleh menyerang jantung, urat saraf dan buah pinggang.

4. Tetanus (kancing gigi)

Agen penyebab: bakteria Clostridium tetani.

Jika anda pernah melihat pesakit kancing gigi, pasti ia akan membuatkan anda seram sejuk. Pesakit mengalami kekejangan otot rahang, lengan dan belakang badan. Jika kekejangan sangat kuat, tulang boleh patah. Maut boleh berlaku apabila otot pernafasan terjejas.

5. Pertussis (batuk kokol)

Agen penyebab: bakteria Bordetella pertussis.

Bermula seperti demam selesema biasa, diikuti dengan batuk berterusan sehingga 10 minggu atau lebih. Bunyi teriakan halus (whoop) dapat didengari antara serangan batuk semasa pesakit menarik nafas. Batuk yang dialami sangat teruk sehingga termuntah, tulang rusuk patah dan menjadi sangat letih.

6. Pneumonia (jangkitan paru-paru)

Agen penyebab: bakteria Haemophilus influenza B (Hib).

Pneumonia boleh disebabkan oleh banyak agen. Namun, jangkitan oleh Hib adalah lebih berat. Tambahan pula, bakteria ini juga berpotensi menyebabkan jangkitan selaput otak (meningitis) serta jangkitan di bahagian lain termasuk muka, mulut, darah, sendi, jantung dan tulang. Kanak-kanak di bawah 5 tahun paling berpotensi dijangkiti Hib.

Sambung baca di:

Kenali Penyakit yang Divaksin di Malaysia (2)


Stomach Flu @ Keracunan Makanan? Ketahui Beza & Cara Merawatnya

Selesema perut atau penyakit gastroenteritis adalah rasa sakit pada abdomen. Tetapi simptomnya sama seperti
keracunan makanan
 dan adakalanya menimbulkan kekeliruan.

Jadi bagaimana untuk membezakan kedua-dua masalah sakit perut ini?

Untuk mendapatkan lebih banyak info tentang Sistem Penghadaman, sila dapatkannya
di sini.

Beza keracunan makanan @ penyakit gastroenteritis adalah…

Mengetahui perbezaan antara kedua-dua masalah sakit perut ini pastinya membolehkan rawatan yang bersesuaian dapat diberikan.

Gastroenteritis adalah jangkitan virus yang menyerang
sistem pencernaan
 biasanya disebut sebagai virus perut dan terdapat
pelbagai jenis virus.

Nama lain bagi keadaan ini adalah selesema perut (
stomach flu
). Tetapi nama ini agak mengelirukan, kerana influenza hanya menyerang
sistem pernafasan
.

Virus perut ini turut disebut sebagai penyakit gastroenteritis.

Manakala, keracunan makanan pula boleh terjadi disebabkan oleh pengambilan
makanan tercemar.

Bakteria, virus atau punca paling jarang terjadi – parasit – boleh memasuki badan dan menyebabkan gejala
kerengsaan serta keradangan perut
 melalui makanan yang telah rosak atau dicemari.

Memahami cara penyebaran masalah sakit perut

Berikut adalah cara penularannya:

Penyakit gastroenteritis adalah mudah dijangkiti

Virus perut sangat mudah berjangkit dan boleh merebak dengan cepat.

Individu yang dijangkiti virus perut gastroenteritis adalah berisiko untuk menularkan penyakit ini sejak mereka mula berasa sakit dan juga bagi beberapa hari pertama selepas pulih.

Virus ini boleh merebak dengan pelbagai cara:

Memakan makanan atau meminum cecair yang dicemari virus

Melakukan sentuhan mulut secara langsung atau tidak dengan individu dijangkiti atau pada permukaan yang terdapat virus padanya

Di samping itu, virus turut boleh berada pada muntah dan najis individu yang mengalami jangkitan.

Baca juga:

Keracunan makanan

Pencemaran silang
 sering menjadi penyebab utama keracunan makanan. Ini di mana organisma berbahaya berpindah dari satu permukaan ke permukaan lain.

Makanan yang tidak dimasak atau sedia dimakan
, seperti salad, sangat berisiko untuk tercemar.

Bakteria berkembang dengan cepat pada makanan, termasuk daging,
produk tenusu
 serta sos yang tidak disimpan pada suhu bersesuaian.

Kesannya, ia menghasilkan bahan beracun yang boleh menyebabkan kerengsaan pada usus apabila memakannya.

Jangan terkejut, kerana pencemaran juga boleh terjadi di rumah apabila bahan mentah seperti daging tidak dikendalikan atau dimasak dengan betul.

Salmonella dan E.coli
 adalah 2 jenis bakteria biasa yang dikaitkan dengan masalah sakit perut disebabkan oleh keracunan makanan.

Mengenal simptom

Gejala virus perut dan keracunan makanan sangat serupa tetapi terdapat beberapa perbezaan, seperti:

Gejala gastroenteritis adalah…

Simptom virus perut termasuk:

Cirit-birit berair atau berdarah

Kehilangan selera makan

Loya atau muntah

Kekejangan perut, sakit otot atau lemah badan

Demam ringan

Sakit kepala

Berasa pening atau kepala berpusing

Selalunya keadaan selesema perut ini tidak
menyebabkan najis berdarah.
 Jika anda mengalami gejala ini, ia mungkin menandakan jangkitan lebih serius.

Simptom berkaitan virus perut ini sering berlanjutan antara 3 hingga 4 hari tetapi ia boleh berterusan sehingga 14 hari.

Simptom keracunan makanan

Gejala keracunan makanan boleh berlaku dalam beberapa jam selepas makan. Individu yang mengalami masalah sakit perut ini mungkin:

Cirit-birit berair atau berdarah

Loya

Muntah

Sakit dan kekejangan perut

Demam, badan menggigil serta sakit badan

Pening dan kepala pusing
 disebabkan dehidrasi

Keadaan yang berpunca akibat keracunan makanan ini boleh dialami untuk tempoh beberapa jam hingga ke beberapa hari.

Seseorang individu boleh mengesyaki bahawa mereka mengalami keracunan makanan jika memakan makanan yang tidak disejukkan (
dalam peti sejuk
) atau terdapat pihak lain yang mengambil makanan sama mengalami gejala serupa.

Rawatan untuk keracunan makanan dan gastroenteritis adalah…

Penyakit gastroenteritis

Dehidrasi boleh menjadi perkara yang perlu diberikan perhatian bagi individu yang mengalami masalah selesema perut.

Pastikan pengambilan cecair adalah mencukupi! Anda juga boleh mengambil minuman dengan elektrolit.

Minuman ini jika ditambah dengan air akan membantu mengembalikan keseimbangan hidrasi badan.

Untuk hasil terbaik, minum beberapa teguk setiap setengah jam hingga satu jam.

Jangan minum
minuman bergula seperti soda
, kerana cecair ini tidak menggantikan elektrolit yang hilang.

Sekiranya bersedia untuk makan, beri peluang pada perut anda dengan memasukkan makanan mudah dicerna.

Ini termasuklah:

Bijirin penuh

Roti

Kentang

Pisang

Sayur -sayuran

Epal segar

Yogurt kosong

Pisang

Elakkan makanan tenusu, alkohol, kafein dan makanan pedas yang mungkin mengganggu perut serta menjejaskan proses pemulihan gastroenteritis.

Merawat keracunan makanan

Anda perlu melakukan pemeriksaan segera sekiranya mengalami salah satu perkara berikut:

Darah atau nanah di dalam najis

Cirit-birit berterusan lebih daripada 3 hari

Demam panas melebihi suhu 38°C pada individu dewasa atau di atas 38.3°C bagi kanak-kanak

Gejala dehidrasi, termasuk keletihan dan dahaga yang melampau

Gejala botulisme

Sekiranya anda mengalami keracunan ringan, ia mungkin dapat diatasi dengan mendapatkan rehat mencukupi dan makanan ubat demam.

Bagi kes yang terus, doktor mungkin akan melakukan penghidratan cecair intravena.

Sekiranya anda mengalami keracunan makanan bakteria yang teruk, doktor akan memberikan
preskripsi antibiotik
.

Doktor akan menilai segala simptom yang dialami dan menjalankan ujian untuk menentukan rawatan terbaik.


Rancang 5 Aktiviti Mudah Ini Untuk Datuk dan Cucunya, Pasti Bonding Mereka Akan Jadi Lebih Ngam

Untuk menjadi seorang datuk atau nenek yang baik kepada cucu kesayangan, tidak semestinya perlu melibatkan
 pemberian permainan atau makanan-makanan yang tidak sihat seperti aiskrim.
 Banyak perkara lain lagi yang boleh dicuba bagi mengeratkan hubungan antara cucu kesayangan, datuk serta nenek.

Bagi ibu bapa yang masih tercari-cari idea bagaimana untuk memberikan lebih banyak masa yang berkualiti kepada datuk serta cucu kesayangan mereka, baca artikel ini bagi mengetahui kaedah yang boleh digunapakai yang memberi manfaat kepada semua pihak.

#1. Rakan sepermainan anak anda

Selain mengajak si kecil anda ke taman permainan berdekatan, anda juga boleh mengajak anak anda untuk melakukan aktiviti di rumah bersama-sama datuk dan neneknya.
Anda boleh mengatur aktiviti seperti membaca dan melukis antara anak dan datuknya
.

Aktiviti seperti ini
bukan sahaja mampu meningkatkan kemahiran kognitif kanak-kanak
, malah ia dapat mengeratkan hubungan antara anak anda dan datuknya melalui aktiviti yang sihat.

#2. Pencerita dan ahli sejarah keluarga

Memandangkan ibu dan bapa anda dianggap sebagai generasi terawal berbanding anda dan anak anda, mereka adalah
individu yang paling banyak mengetahui sejarah keluarga dan peristiwa-peristiwa penting yang lain
.

Mereka telah mengalami satu pengalaman hidup yang tidak pernah dilalui oleh anda atau anak
 anda
. Mereka adalah pencerita terbaik untuk menceritakannya kepada anak anda sambil membelek-belek album gambar lama ahli keluarga anda. Ini akan meningkatkan hubungan atau
bonding
 antara mereka berdua.

#3. Aktiviti kesenian atau kraf

Sifat kanak-kanak yang sentiasa ingin tahu boleh mendorong mereka untuk melakukan aktviti-aktiviti kesenian atau kraf
. Mereka bukan sahaja dapat mempelajari kemahiran baharu, malah dapat mengekspresikan diri mereka melalui penglibatan mereka dalam aktiviti-aktiviti ini.

Sekiranya ibu atau bapa anda mahir melakukan sesuatu produk kraf tradisional, minta mereka mengajarkannya kepada anak anda. Ibu anda mungkin boleh mengajarnya bagaimana untuk menganyam daun ketupat, manakala datuknya pula boleh memberi tunjuk ajar bagaimana untuk melukis.

#4. Aktiviti luar bersama-sama

Sekiranya ibu dan bapa anda tinggal berjauhan dengan anda seperti di kampung, bawalah anak anda ke kampung dengan kerap terutamanya pada musim cuti sekolah. Aktiviti di kampung lebih menyeronokkan untuk anak anda kerana banyak perkara yang boleh dilakukan dan diteroka.

Ibu dan bapa anda boleh membawa cucu kesayangan mereka pergi memetik buah di kebun,
memancing ikan di tepi sungai
 atau tali air sawah padi, mandi di telaga atau menolong neneknya membuat kuih.

#5. Bantuan kecemasan

Ia kedengaran seperti tidak masuk akal, tetapi ia benar-benar berkesan apabila anda mengalami sesuatu kecemasan berkaitan anak anda. Sebagai contoh, bagaimana kalau bayi atau anak anda menangis tanpa henti pada jam 3 pagi?

Anda pasti akan menelefon ibu atau bapa anda terlebih dahulu untuk mendapatkan pandangan mereka.
Ini kerana mereka lebih mengenali anda dan bayi anda berbanding
babysitter
 anda.

Sekiranya ibu dan bapa anda tinggal beredekatan, mereka tidak akan keberatan untuk datang melawat ke rumah anda sekiranya sebarang pertolongan diperlukan. Mereka juga lebih mengetahui bagaimana untuk menenangkan anda.

Kesimpulan

Kesemua aktiviti-aktiviti seperti ini telah mengingatkan penulis kepada datuk penulis. Datuk penulis adalah seorang tukang kayu di kampung. Bunyi mesin-mesin sedang memotong kayu akan sering kedengaran di ruang tamu rumah mereka memandangkan bengkel kayu tersebut hanya terletak bersebelahan ruang tamu rumah.

Kadang kala penulis akan turun dari rumah dan pergi melihatnya melakukan kerja kayu selain bermain-main di dalam bangsal simpanan kayu. Betapa indahnya momen tersebut yang kini hanya tinggal kenangan.


Basmi Pencemaran Udara Secara Semula Jadi

Pencemaran udara bukanlah perkara yang asing terutamanya bagi negara yang sering mengalami jerebu seperti Malaysia. Walaupun begitu, ia tidak bermakna kita perlu lepas tangan dalam mengatasi masalah ini. Kajian telah menunjukkan bahawa penanaman pokok dan tumbuh-tumbuhan pada kawasan yang berdekatan dengan kilang-kilang dapat meningkatkan tahap kebersihan udara. Keberkesanannya adalah lebih tinggi berbanding teknologi yang dicipta oleh manusia! Teruskan membaca untuk mengetahui selanjutnya.

Bahayanya pencemaran udara

Ketidakseimbangan gas berbahaya berpunca daripada pencemaran udara pada lapisan atmosfera boleh mempengaruhi
kesihatan manusia
 daripada sudut negatif. Ia merupakan masalah global yang sering menjadi topik perbincangan dan perdebatan memandangkan jumlah kilang-kilang yang menjadi sumber kepada pendapatan ekonomi negara kian meningkat.

Pelbagai jenis teknologi pernah diusulkan bagi menyelesaikan permasalahan ini, namun kebanyakannya memakan kos yang agak tinggi. Ini menyebabkan sesetengah kilang melanggar prasyarat operasi berikutan tidak sanggup untuk melabur ke arah jalan penyelesaian tersebut seterusnya membuatkan tahap pencemaran udara semakin teruk.

Kesan buruk pembakaran gas rumah hijau dan pelepasan bahan kimia toksik kebiasaannya tertumpu di kawasan urban. Ini berikutan kekurangan sistem penapisan semula jadi, iaitu pokok-pokok, yang perlu ditebang dalam membina bangunan tinggi melangit sejajar dengan tahap kemajuan negara. Ia juga boleh menjadi bertambah teruk hasil daripada asap-asap yang dilepaskan oleh kenderaan berenjin, pembakaran arang dan proses pembasmian hutan.

Menurut Pertubuhan Kesihatan Sedunia (WHO), pencemaran udara membunuh kira-kira 7 juta individu di seluruh dunia pada setiap tahun. Udara tercemar yang dihidu boleh menyebabkan komplikasi kesihatan kesan daripada peningkatan risiko terhadap penyakit strok,
penyakit kardiovaskular
, kanser paru-paru dan jangkitan pernafasan akut. Apa yang lebih membimbangkan adalah 9 daripada 10 individu menghirup udara tersebut. Kesan pencemaran itu tidak tertumpu kepada manusia sahaja. Ia berpotensi untuk menghancurkan tanaman, menyebabkan
 kebuluran
 kesan daripada kekurangan bekalan makanan dan perubahan pada keasidan air hujan.

Solusi semula jadi

Di era globalisasi ini, tahap kebergantungan majoriti individu adalah terhadap teknologi. Oleh itu, apabila dibangkitkan persoalan berkenaan dengan penyelesaian krisis pencemaran udara, hanya segelintir yang akan memikirkan alternatif semula jadi. Kajian yang dijalankan oleh Bhavik Bakshi telah mendapati bahawa
penanaman pokok-pokok
 pada kawasan bandar dan luar bandar dapat menurunkan tahap pencemaran udara. Walaupun kadarnya berbeza mengikut faktor persekitaran namun apa yang penting adalah pola penurunan itu sendiri.

Tambahan pula, jika dibandingkan dengan teknologi canggih seperti alat penapisan asap kilang, penanaman pokok merupakan alternatif yang murah dan baik untuk jangka masa panjang. Pokok mempunyai kapasiti untuk menyerap dan memerangkap haba kesan daripada pengumpulan gas rumah hijau, merendahkan tahap ozon dan mengeluarkan gas oksigen. Ia juga mampu menyerap gas pencemaran seperti
ammonia
 dan sulfur dioksida melalui daun-daun seterusnya bertindak sebagai sistem penapisan semula jadi yang efisien.

Walaupun kajian yang dijalankan oleh Bakshi menunjukkan dapatan yang positif, namun ia tidak memperincikan jenis pokok yang sesuai ditanam bagi menghindari pencemaran udara. Ujarnya, kepelbagaian spesies tumbuh-tumbuhan pasti dapat memberi impak yang berbeza mengikut kapasiti masing-masing. Oleh itu, kajian lanjut perlu diteruskan bagi mengenal pasti pokok yang lebih efisien dalam menangani masalah pencemaran.

Konklusi

Penanaman semula pokok yang ditebang merupakan alternatif murah dan efisien dalam usaha membasmi pencemaran udara. Ia bukanlah perkara yang boleh dipandang ringan berikutan ia boleh menyebabkan pelbagai jenis permasalahan. Langkah-langkah untuk membasminya perlu diambil serius oleh semua pihak agar tahap pencemaran dapat dikurangkan.


Apakah Kebaikan Bulan Sukan Negara?

Pada 19 September lalu, telah tular mengenai logo Bulan Sukan Negara (BSN) yang dikongsi di akaun Facebook rasmi Kementerian Belia dan Sukan (KBS) dikatakan menyerupai bentuk hidung seekor haiwan iaitu babi.

Rata-rata warganet mengecam reka bentuk logo tersebut kerana merasakan ia tidak bersesuaian dan tidak sensitif dengan rakyat Malaysia yang majoritinya beragama Islam. Kebanyakan daripada mereka meminta agar logo tersebut ditukar atau diperbaiki untuk mengelakkan sebarang fitnah. Malahan ada pendapat yang merasakan logo tersebut terlalu ‘simple’ dan seperti logo individu yang malas berfikir.

Bukan sekadar logo

Walau bagaimanapun, menerusi keterangan yang dikeluarkan di Facebook KBS menyatakan logo BSN bukan sekadar akronim huruf, tetapi ia terdiri daripada bentuk organik yang mewakili suasana yang mesra dan santai dalam sukan.

Rekaan bentuk tepi bulat dan tajam mewakili kuasa, kestabilan dan profesionalisme. Manakala pemilihan warna logo biru, merah kuning adalah untuk menyerupai warna bendera Malaysia, Jalur Gemilang.

Jadi itu adalah penjelasan untuk menjawab kecaman warganet mengenai pemilihan logo tersebut. Tapi ‘korang’ kecoh-kecoh pasal logo tu, sebenarnya faham ke tidak apa ‘benda’ BSN ni? Haa..kalau nak tahu lebih lanjut, teruskan membaca perkongsian artikel ini.

Apa sebenarnya Bulan Sukan Negara?

Bulan Sukan Negara atau lebih mudah dipanggil BSN ini merupakan satu acara kesukanan yang menekankan beberapa objektif tertentu. Antara objektifnya adalah seperti:

Untuk membudayakan sukan dalam kalangan masyarakat

Memupuk semangat sukan

Membangunkan ekonomi negara

Meningkatkan pengetahuan sukan

Pengiktirafan kepada rakyat

Terdapat kumpulan sasaran bagi acara BSN iaitu keluarga dan kanak-kanak, wanita, belia, warga emas dan orang kurang upaya (OKU). Manakala lokasi sasaran bagi acara BSN ini adalah kepada kawasan luar, pusat kesihatan, institut pengajian, pusat kecergasan, tempat kerja serta kawasan perumahan.

Beberapa aktiviti yang dirancang sepanjang berlangsungnya BSN ini adalah seperti acara olahraga dan padang, senaman di luar kelas bersama kanak-kanak, senamrobik, permainan tradisional dan pelbagai lagi.

Jadikan amalan harian

Mesti terlintas di fikiran anda, apakah tujuan penganjuran acara sebegini diadakan? Senang cerita, ia adalah untuk menggalakkan kita semua untuk bersenam serta aktif dan menjadikan sukan sebagai amalan harian dalam hidup.

Malahan sebenarnya bersukan ataupun melakukan aktiviti bersenam adalah amalan penting dan digalakkan dalam menjalani kehidupan yang sihat. Badan manusia sendiri diciptakan untuk menjadi aktif. Badan yang tidak aktif hanya akan membawa kesan yang buruk seperti:

Bertambah kolesterol dan lemak di dalam badan, boleh menjadi punca kepada obesiti dan pertambahan berat badan

Otot menjadi lemah, punca kepada kelesuan dan keletihan

Salur darah menjadi sempit dan tersumbat, boleh mengakibatkan strok atau sebarang penyakit berkaitan jantung

Emosi dan mood terganggu

Sememangnya bersukan seperti beriadah dan melakukan aktiviti fizikal adalah amat baik untuk kesihatan anda. Tidak perlu menunggu sehingga ketibaan BSN pada bulan Oktober ini. Mulakan bersenam sekarang!

Anda mungkin berminat untuk membaca artikel:

Mari Bersenam Walaupun Setua Mana Pun Anda

Bersenam Untuk Kesihatan Mental